הוועדה המיוחדת לטיפול בשורדי השואה, כנסת 25, פרוטוקול מספר 30, 2024-01-02 00:00

מירב כהן: תודה לכל מי שטרח להגיע לדיון המאוד-חשוב הזה

מירב כהן:  אני מבקשת, בגלל שאנחנו בחדר קטן אני אשמח שנקפיד על השקט, כדי שנעשה דיון יעיל ונעים

מירב כהן:  אני אפתח את הדיון הזה כפי שאני פותחת כל דיון קודם כל לשלוח חיבוק גדול והשתתפות בצער המשפחות שאיבדו את היקרים שלהם

מירב כהן:  תפילה גדולה שהחטופים והחטופות יחזרו ושהחיילים והחיילות שלנו יחזרו בשלום

מירב כהן:  כולנו איתם והם בלב שלנו ובמחשבה שלנו בכל רגע נתון

מירב כהן:  גם אם אנחנו נדבר עכשיו על סוגיות אחרות, שידעו שזה הדבר הכי חשוב לכל עם ישראל

מירב כהן:  אז זו פתיחה שחשוב לעשות

מירב כהן:       עכשיו אצלול לנושא הדיון

מירב כהן:  אנחנו כמובן נמצאים במצב חירום מאוד קשה

מירב כהן:  אנחנו יודעים שמי שהיה מוחלש מלכתחילה – במצבי חירום הרבה פעמים מצבו מדרדר

מירב כהן:  ולצערי במצב הזה גם הרבה פעמים אנשים שהיו עצמאים ומצבם היה תקין גם הם מצטרפים לקבוצה הנתמכת ולקבוצה שכבר זקוקה לשירותי רווחה

מירב כהן:  וזה גם מה שאנחנו רואים כרגע כתוצאה מהמלחמה המאוד קשה שנגזרה עלינו

מירב כהן:  אני רואה לפי הדוח האלטרנטיבי של עמותת "לתת" מספר מטריד ש-22% מהמשפחות בישראל מצויות באי ביטחון תזונתי

מירב כהן:  אני רואה גם דוח של הביטוח הלאומי, דוח העוני של הביטוח הלאומי שמתייחס לתקופה של לפני הלחימה, עוד לפני ההרעה במצבנו

מירב כהן:  לפי הדוח הזה 30% מהאוכלוסייה הבוגרת חיה באי ביטחון תזונתי

מירב כהן:  זה מספר מאוד מאוד גבוה

מירב כהן:       אז אנחנו היום בדיון גם נדבר על ההיקפים של הבעיה, בחלק הראשון

מירב כהן:  בחלק השני אנחנו נלמד את העבודה שעשתה המועצה לביטחון תזונתי, שכפי שנדרש ממנה ברגע שזיהתה מצב חירום כל כך קשה כינסה את כל המומחים ובנתה דוח עם המלצות על מה חייבים לעשות עכשיו, באופן מיידי כדי לעזור לאנשים ולמנוע את ההידרדרות שלהם

מירב כהן:  הדברים האלה הוגשו לפני סדר גודל של חודש וחצי, אם אינני טועה, למשרד הרווחה

מירב כהן:  ואנחנו נבדוק מה נעשה עם זה, האם ביצעו את הדברים או לא ביצעו את הדברים

מירב כהן:  זה יהיה החלק השני של הדיון

מירב כהן:       בחלק השלישי של הדיון אנחנו נתייחס לתלושי המזון, תווי המזון

מירב כהן:  פרויקט שבאופן מעוות נמצא באחריותו של משרד הפנים

מירב כהן:  זה מעוות, כיוון שבאופן טבעי זה היה אמור להיות במשרד הרווחה שיודע לטפל באוכלוסיות רווחה

מירב כהן:  אנחנו נבדוק מה קרה עם ה-400 מיליון שקלים שכבר חולקו

מירב כהן:  נבחן האם זה נעשה באופן אפקטיבי או לא

מירב כהן:  בג"ץ וגם הוועדה שלנו חשבה שהקריטריונים לפיהם חולקו התווים אינם שוויוניים ואינם מגיעים פשוט למי שרעב

מירב כהן:  לא נותנים מענה למי שרעב

מירב כהן:       סוכם שלקראת שנת 2024 תיעשה בחינה מחדש של הקריטריונים, ואנחנו נבדוק האם הבחינה מחדש הזאת אכן נעשתה לקראת הפעימות של שנת 2024

מירב כהן:  אמורות להיות שתי פעימות של 300 מיליון שקלים כל אחת

מירב כהן:  אז אנחנו נבדוק מהם הקריטריונים החדשים, האם הם מבטיחים שנגיע לקהל היעד שזקוק לסיוע תזונתי

מירב כהן:  וגם נשאל על המועדים

מירב כהן:  זאת אומרת, התווים האלה יועדו להיות מחולקים בחגים, אבל יתכן שדווקא יש היגיון להקדים את זה ולתת את זה דווקא עכשיו כשאנחנו במלחמה והמצוקה בשיאה

מירב כהן:  אז זה יהיה החלק השלישי

מירב כהן:  נדבר על ההיקף, נדבר על המסקנות של המועצה הלאומית לביטחון תזונתי ומה נעשה איתה ונבחן את סוגיית תלושי המזון

מירב כהן:  נבדוק האם הקריטריונים הותאמו ומתי זה יחולק

מירב כהן:       זה סדר היום לדיון

מירב כהן:  אנחנו נפתח עם סוגיית ההיקף

מירב כהן:  ואני אבקש שהגוף הראשון שיתייחס להיקף הבעיה של הביטחון התזונתי, אני חושבת שזה טבעי שזה יהיה הביטוח הלאומי

מירב כהן:  מי נמצא כאן מטעם הביטוח הלאומי? תבחרו מי מכן תרצה לסוגיית ההיקף

מירב כהן:  אנחנו נעבוד בצורה מסודרת, אז לכן יתכן שגופים שונים יתייחסו בחלקים שונים של הדיון

מירב כהן:  אז תתייחסו קודם כל לסוגיית ההיקף

ניצה קסיר: שלום, נעים מעוד, ניצה קסיר, סמנכ"ל מחקר ותכנון בביטוח לאומי

ניצה קסיר:  אנחנו השנה עשינו סקר קצת שונה ממה שאנחנו עושים בשנים קודמות והסיבה היא שהחלטנו שזה סוגיה שהיא מאוד מאוד חשובה וכן צריך לבחון את הנושא הזה כל שנה

ניצה קסיר:  הסקר שעשינו אותו בעבר הוא לא סקר שאפשר לעשות אותו כל שנה, זה סקר שאפשר לעשות אותו אחת לכמה שנים

ניצה קסיר:  לכן אנחנו החלטנו לעבור לאיזה שהיא שיטת מדידה אחרת שמקובלת בהרבה מאוד מקומות, אבל היא קצת מקשה על השוואה לשנים קודמות

ניצה קסיר:  אבל כן נוכל, מכיוון שאנחנו הולכים לעשות את זה בכל דוח עוני, מכאן ואילך נוכל לבחון את המגמות

ניצה קסיר:       יש חשיבות מאוד גדולה לבוא ולראות את הנתונים, כי הנתונים עצמם גם נותנים לנו איזה שהיא אינדיקציה על היקף הבעיה שהיא מאוד גדולה

ניצה קסיר:  אז אני אתן לכם קצת סדרי גודל של נתונים

ניצה קסיר:  אני גם טיפונת אתייחס אליו

ניצה קסיר:  זה לא רק הסתכלות על אי ביטחון תזונתי, כאשר מסיבות כלכליות, זה גם אי יכולת לספק מזון בריא מסיבות כלכליות, שזה נושא שהוא גם סוגיה שאנחנו עוסקים בה

ניצה קסיר:  מבחינת סדרי גודל, זה ממצאים ראשונים של הסקר

ניצה קסיר:  אנחנו נצא בחודש-חודשיים הקרובים עם הסקר המלא

מירב כהן: ממתי הסקר? לאיזה תקופה מתייחס הסקר?     

ניצה קסיר: לרביע השני והשלישי של 2023

ניצה קסיר:  זה ממש טרום המלחמה

ניצה קסיר:  מה שאנחנו רואים זה שסדר גודל של פחות מ-70% חיים בביטחון תזונתי גבוה

ניצה קסיר:  69

ניצה קסיר: 1% חיים באי ביטחון תזונתי גבוה

ניצה קסיר:  מה שאומר שקצת מעל 30% מהאוכלוסייה הבוגרת חיה באי ביטחון תזונתי, שזה נתונים שהם ממש מבהילים ומפחידים

ניצה קסיר:  הם די מסתדרים עם השיעורים של שיעורי העוני, אפילו קצת יותר גבוה

מטי צרפתי הרכבי: איך זה בהשוואה למדינות מערביות אחרות?     

ניצה קסיר: לא עשינו את ההשוואה, כי זה נורא תלוי אפילו איך אתה שואל ואיך אתה מגיע לדברים

ניצה קסיר:  צריך נורא להיזהר עם הנתון הזה עם ההשוואה שלו

ניצה קסיר:  זה נתון מאוד גבוה

פרופ' רוני סטריאר: ממוצע של ה-OECD זה 7%

מטי צרפתי הרכבי: זו הנקודה הכי, כן

מטי צרפתי הרכבי:  הנה, במשהו אחד אנחנו מצטיינים

ניצה קסיר: יש עוד כמה דברים, לצערנו

ניצה קסיר:  גם בעוני

ניצה קסיר:  אגב, גם אם השאלות הן קצת שונות, שאת מבינה עד כמה יש פערים, אז זה עדיין ממדי פערים מאוד גדולים

מירב כהן: תמיד היינו באזורי החיוג האלה? או שזה נפילה?     

ניצה קסיר: אנחנו תמיד מאוד מאוד קרובים

ניצה קסיר:  אנחנו תמיד מאוד מאוד קרובים

קריאה: אבל זה פי שניים מהדוח הקודם

ניצה קסיר: לא, אבל מה שאמרתי שזה לא היה אותו סקר וצריך להיזהר

קריאה: עדיין, זה ממדים אחרים

ניצה קסיר: זה ממדים מאוד גבוהים

מירב כהן: זה גילאי 18 ומעלה, נכון?     

ניצה קסיר: מה שעשינו, אנחנו נעשה בהמשך, בדוח המלא, יהיה גם ילדים, יהיה קשישים

ניצה קסיר:  נעשה הבחנה לפי חלוקות שונות

ניצה קסיר:  אני כן רוצה לומר דבר שהוא חשוב להגיד, שזה גם קצת מסביר אולי חלק מהדברים

ניצה קסיר:  אנחנו עשינו מאמץ מאוד גדול להגיע לאוכלוסייה הערבית, שאנחנו ככה יותר מתקשים להגיע אליה

ניצה קסיר:  אנחנו גם מעסיקים סוקרים שלנו בחברה הערבית וגם תרגמנו את השאלון לערבית, מה שהגדיל מאוד את שיעורי ההשבה שם

ניצה קסיר:  אז זה גם כנראה קצת משפיע על התוצאות

ניצה קסיר:  אבל כמו שאמרתי, נעשה את זה מכאן ואילך

ניצה קסיר:       עכשיו, כשמסתכלים על אוכלוסיות, אז אנחנו רואים, כמו שאמרתי יש לנו 69

ניצה קסיר: 1% שיש להן ביטחון תזונתי גבוה

ניצה קסיר:  כאשר ביטחון תזונתי נמוך זה קצת מעל 18% וביטחון תזונתי נמוך מאוד זה 12

ניצה קסיר: 6%

קריאה: זה רעב

ניצה קסיר: כן

ניצה קסיר:  זו שאלה אבל סובייקטיבית, אבל אפשר לפרש את זה כרעב

מירב כהן: 12% רעב

ניצה קסיר: 12

ניצה קסיר: 6%, כן

ניצה קסיר:  אנשים שהצהירו שמסיבות כלכליות הם נאלצו לוותר על דברים, על תזונה

מירב כהן: רגע, אני רוצה להבין את ההגדרות

מירב כהן:  30% נגיד בתוך ה-8%, שזה לא החמור, זה מה? אנשים שאין להם כסף נגיד לפירות וירקות, אבל הם לא רעבים? כאילו, מה? איך אתם מגדירים את זה?     

ניצה קסיר: לא, זה לגבי אוכל בריא

ניצה קסיר:  זה מבוסס על שש שאלות

ניצה קסיר:  אם את רוצה אני אגיד לך את השאלות

מירב כהן: כן, זה חשוב להבין את זה

מטי צרפתי הרכבי: אנחנו נשמח שתקריאי לנו

מטי צרפתי הרכבי:  בדיוק

קריאה: מערבבים פה כמה דברים

פרופ' רוני סטריאר: למשל משפחות שדילגו על ארוחות פעם ביומיים?     

ניצה קסיר: אני מסתכלת ואקריא לכם, יש לי פה את השאלות לפניי

ניצה קסיר:  זה שש שאלות ועל סמך זה מבססים את הניקוד

ניצה קסיר:  "האוכל שקנינו לא הספיק ולא היה לנו כסף כדי לקנות יותר"; "האם בשנה אחרונה אכלתם פחות ממה שהרגשתם שאתם צריכים כי לא היה מספיק כסף כדי לקנות אוכל"; "לא יכולנו להרשות לעצמנו לאכול ארוחות מאוזנות"; "הקטנתם אי פעם את גודל הארוחות שלכם או דילגתם על ארוחות כי לא היה מספיק כסף לאוכל? באיזה תדירות זה קרה?"; "האם הייתם רעבים אבל לא אכלתם כי לא היה מספיק כסף לאוכל?"

ניצה קסיר:  אלה שש השאלות שעליהן זה מבוסס

מטי צרפתי הרכבי: זה נמצא באתר הביטוח הלאומי?     

מירב כהן: אוקיי, אז רגע, בואי ניתן לך להשלים את הסקירה

מירב כהן:  אז את אומרת 30%

מירב כהן:  12% חמור, 8% קצת פחות חמור

מירב כהן:  אני לא יודעת איפה עובר הקו בין החמור ללא חמור

מירב כהן:  את יודעת לחדד את זה?     

ניצה קסיר: זה שאלה של ניקוד

ניצה קסיר:  מנקדים שם את הדברים ואז שמים איזה שהיא הגדרה

מירב כהן: אוקיי

מירב כהן:  עוד משהו שמלמד על היקף התופעה?     

ניצה קסיר: היקף התופעה, אני אגיד עוד דבר אחד, שיש הבדלים

ניצה קסיר:  אני לא אבחין בין האוכלוסיות השונות

ניצה קסיר:  אנחנו אצל היהודים הלא חרדים אנחנו רואים יחסית גם המצב לא טוב, רק 78% אמרו שהם חיים בביטחון תזונתי גבוה

ניצה קסיר:  הבאים בתור זה חרדים והאוכלוסייה שמצבה הכי גרוע זה החברה הערבית

ניצה קסיר:  אבל שוב אני אומרת, השנה הצלחנו להגיע לאוכלוסיות יותר קשות מבחינת ביטחון תזונתי בחברה הערבית בגלל שהעמקנו את הסקר שם והצגנו שאלון גם בערבית

מירב כהן: מה מצב הזקנים?     

ניצה קסיר: הזקנים עוד לא לגמרי סיימנו, לא הכנסנו את זה לדוח הזה

ניצה קסיר:  זה יהיה בדוח הגדול

ניצה קסיר:  המצב יותר טוב, אבל יש שם שיעורי אי ביטחון תזונתי גבוהים

מירב כהן: אבל יותר טוב מהאוכלוסייה הכללית

ניצה קסיר: האוכלוסייה הכללית

ניצה קסיר:  אבל כשמדברים על קשישים אז צריך לזכור דבר נוסף

ניצה קסיר:  אנחנו מדברים בדרך כלל על אי ביטחון תזונתי בהקשר של עוני, על אי ביטחון תזונתי שנובע ממחסור בכסף

ניצה קסיר:  אצל הקשישים יש גם סיבות נוספות

ניצה קסיר:  גם כאלה שיש להם כסף הם לא מגיעים, התפקוד

מירב כהן: ברור, אני רואה את זה הרבה

מירב כהן:  את רואה הרבה שיש להם קצבה סבירה והם פשוט לא יכולים להוציא את הכסף כי הם לא יכולים לצאת מהבית הם לא דיגיטליים

מטי צרפתי הרכבי: גם המענה לשאלות הוא מאוד סובייקטיבי

מטי צרפתי הרכבי:  יכולה להיות אוכלוסייה שהיא צעירה, 30-40, ההבנה שלהם של מחסור שונה מהבנת המחסור של מישהו בן 70-80, בצניעות של החיים

ניצה קסיר: השאלות "האם דילגת על ארוחות" זה יותר, ומסיבות כלכליות

ניצה קסיר:  הכול מסיבות כלכליות

מירב כהן: עוד שאלה

מירב כהן:  האם יש לכם דרך עכשיו, בזמן אמת, תוך כדי מלחמה, לדעת מה הבעיות ומה המגמות בלייב? זאת אומרת שלא נדע על הדברים בדיעבד, כדי שנוכל לתת מענה כמה שיותר מהר?     

ניצה קסיר: אנחנו נצא בקרוב לסקר חדש, שנתחיל אותו

ניצה קסיר:  אנחנו רוצים לפרוס אותו על פני כל השנה

ניצה קסיר:  יש קצת קושי להגיע לאוכלוסיות שמפונות

ניצה קסיר:  זאת אומרת אוכלוסיות שאולי קרה שם משהו, יותר קשה להגיע אליהם

ניצה קסיר:  אבל עד שלא נצא לסקר קשה לי לומר אם נצליח להגיע אליהם, אם זה יהיה מספיק מייצג או לא

מירב כהן: תשלימי את דברייך

ניצה קסיר: דבר נוסף שאת שאלת מקודם, זה הוספנו דבר נוסף שזה כל הסיפור של האם מסיבות כלכליות ויתרת על תזונה בריאה

ניצה קסיר:  שזה נושא שמאוד חשוב בהסתכלות קדימה

ניצה קסיר:  פעם ראשונה שאנחנו מכניסים את זה

ניצה קסיר:  כאשר השאלה "ב-12 החודשים האחרונים האם חששתם שהמזון שאתם יכולים להרשות לעצמכם עלול להזיק לבריאותכם?", זאת הייתה השאלה

ניצה קסיר:  וגם שם אנחנו רואים לצערנו תופעות שבהחלטת מטרידות אותנו

ניצה קסיר:  אני לא רוצה לטעות במספרים

ניצה קסיר:  גם שם אנחנו רואים שיעורים בסך הכול לגבי נגישות, מה שקראנו לו נגישות למזון בריא מסיבות כלכליות, אז רק 68

ניצה קסיר: 6% מהאוכלוסייה אמרה שהייתה להם את הנגישות

ניצה קסיר:  פה כשעושים את ההבחנה בין נמוך לנמוך מאוד אנחנו רואים שהשיעור של הנמוך מאוד הוא יותר נמוך, מדובר על 8

ניצה קסיר: 6% לעומת 22

ניצה קסיר: 8% שאמרו שלא יכלו להרשות לעצמם מזון בריא

ניצה קסיר:  גם פה אנחנו רואים פערים בין האוכלוסיות

ניצה קסיר:  המעניין שבין ערבים וחרדים יותר דומה הפעם

ניצה קסיר:  אבל כן יש שיעור יותר גבוה של אנשים שהייתה להם נגישות מאוד נמוכה למזון בריא מאוד

פרופ' רוני סטריאר: זה בול אחוז העוני

ניצה קסיר: זה ממש מראה

ד"ר ישי אוסטפלד: חשוב להעיר שזה כנראה שאלה סובייקטיבית

ד"ר ישי אוסטפלד:  אני לא בטוח שהנתונים הם אובייקטיביים, זה מה שאנשים חושבים

מירב כהן: בסדר, תכף אנחנו

מירב כהן:  שאלה אחרונה רק לגבי המפונים

מירב כהן:  יש דווקא מפונים שהם נמצאים בריכוזים, שהם נמצאים במלונות, בקיבוצים שאליהם הם פונו

מירב כהן:  האם נעשתה חשיבה להגיע אליהם בסקר החדש שאתם מוציאים, העדכני, בצורה ממוקדת?     

ניצה קסיר: הסקר שלנו הוא סקר טלפוני

ניצה קסיר:  קשה לדעת בשלב הזה מה תהיה ההיענות במצב הזה

מירב כהן: אולי נכון להגיע לריכוזי המפונים פיזית?     

ניצה קסיר: אם תהיה בעיה אנחנו נבדוק את האפשרות

פרופ' רונית אנדוולט: ניצה, אנחנו עשינו סקר בקרב המפונים, אני יכולה לתת קצת מידע

מירב כהן: את משרד הבריאות, את רוצה להתייחס?     

פרופ' רונית אנדוולט: כן

מירב כהן: אז תתייחסי, בשמחה

פרופ' רונית אנדוולט: שמי פרופ' רונית אנדוולט

פרופ' רונית אנדוולט:  תכף אני אגיד לכם, אלה נתונים שאנחנו רק ניתחנו אותם עכשיו, שנייה אחת

מירב כהן: אז תארגני אותם

מירב כהן:  אני אתן לעוד דוברת

מירב כהן:  אני אעבור לארגון "לתת" שבנו את הדוח האלטרנטיבי

מירב כהן:  מי נמצא פה מ-"לתת"?     

אולגה ברברמן: אולגה

מירב כהן: אולגה שלום, תודה שבאת

מירב כהן:  אז את תציגי ואחר כך נחזור למשרד הבריאות

אולגה ברברמן: תודה רבה על הדיון החשוב הזה בטח בעת הזו

אולגה ברברמן:  אני אגיד שאנחנו מפרסמים גם נתונים של אי ביטחון תזונתי כי לא היו נתונים במשך תקופה סדירים של אי ביטחון תזונתי

אולגה ברברמן:  ואנחנו רואים ש-22% מהמשפחות נמצאות באי ביטחון תזונתי

אולגה ברברמן:  כשמחציתן באי ביטחון תזונתי חמור

אולגה ברברמן:  ההבדל ביניהם בגדול שאי הביטחון בכללותו מדבר על ויתור על איכות ומגוון המזון

אולגה ברברמן:  ואי הביטחון תזונתי חמור כבר מדבר ממש על ויתור בכמות המזון, דילוג על ארוחות וכו'

אולגה ברברמן:  אנחנו רואים שגם 36

אולגה ברברמן: 1% מקרב הילדים נמצאים באי ביטחון תזונתי, כשמעל 20% באי ביטחון תזונתי חמור

אולגה ברברמן:  מה שעשינו במסגרת הדוח, עשינו סקר בקרב נתמכי הסיוע

אולגה ברברמן:  נתמכי הסיוע זה אותם אנשים שמקבלים סיוע במזון, מקרב העמותות השותפות שלנו, 210 עמותות שפזורות ב-125 יישובים ומסייעות בכל המגזרים בחברה הישראלית

אולגה ברברמן:  אריאלה, אם אפשר לשים את המצגת

מירב כהן: תציגי בינתיים בלי

אולגה ברברמן: אז שאלנו במסגרת סקר הנתמכים שאלנו 309 אזרחים ותיקים בעצם מעל גיל 62 נשים, 67 גברים

אולגה ברברמן:  כל מיני שאלות בשביל לנסות להבין אחרי העלייה של קצבת הבטחת הכנסה או השלמת הכנסה לזקנים יחד עם אזרח ותיק שהיא כבר מציבה אותם מעל קו העוני הרשמי של ביטוח לאומי

אולגה ברברמן:  האם הם עדיין נמצאים בעוני דה פקטו

אולגה ברברמן:  וראינו מחסורים בתחומי חיים שונים

אולגה ברברמן:       מה שאני אציג פה זה מחסורים באי ביטחון תזונתי

אולגה ברברמן:  ומצאנו שמעל 80% עדיין נמצאים בעוני לפי האומדן שעשינו

אולגה ברברמן:  כאשר 50% נמצאים בעוני חמור יותר

אולגה ברברמן:  כשאנחנו מסתכלים על נתוני הביטחון התזונתי אז עשינו גם את השאלון המקוצר של ה-OECD שכולל שש שאלות

אולגה ברברמן:  השאלון שניצה דיברה עליו, בקרב אותם נתמכים קשישים

אולגה ברברמן:  ואנחנו מגלים ש-69

אולגה ברברמן: 6% מהקשישים שנתמכים על ידי העמותות בעצם אמרו שהאוכל שהם קנו לא הספיק ולא היה להם די כסף לקנות עוד, לרוב או לפעמים

אולגה ברברמן:  אחוז דומה ציינו כי לא היה להם מספיק כסף לאכול ארוחות מאוזנות

אולגה ברברמן:  כמעט 50%, 44

אולגה ברברמן: 7% צמצמו בגודל הארוחות או דילגו על ארוחות עקב מחסור כספי

אולגה ברברמן:  אחוז דומה, 47% אכלו פחות ממה שרצו כי לא היה להם מספיק כסף כדי לקנות אוכל

אולגה ברברמן:  וכשליש הגיעו למצב של רעב ולא אכלו כי לא היה להם מספיק כסף לקנות אוכל

אולגה ברברמן:       כאמור, זה שאלות מבוססות על משרד החקלאות האמריקאי, שאלות שתורגמו לעברית אצלנו, גם לרוסית וגם לערבית וכמובן בעברית

אולגה ברברמן:  הועברו בקרב אותם קשישים

אולגה ברברמן:  ואנחנו רואים פה מציאות מאוד עגומה

אולגה ברברמן:  ואנחנו מדברים פה בעצם על קשישים שמקבלים סיוע במזון

אולגה ברברמן:  זה יכול להיות סיוע משתנה

אולגה ברברמן:  יש כאלה שמקבלים פעם בחודש, יש כאלה שמקבלים על בסיס יומי

אולגה ברברמן:  ועדיין זה הכמות של הוויתורים, שאנחנו רואים שזה ויתורים מאוד קשים

אולגה ברברמן:  על אף כל העליות ועל אף העליות בקצבה ועל אף שהם מקבלים סיוע במזון זה הנתונים שאנחנו נתקלים בהם מדיווח שלהם

מירב כהן: תודה

מירב כהן:  שאלה לגב' קסיר מביטוח לאומי: אנחנו, אמנם לפני שנה, היינו בממשלה, והעלינו את קצבאות הבטחת הכנסה לקשישים ב-580 שקלים

מירב כהן:  זה עלה ל-4,000 שקלים כרגע

מירב כהן:  והייתה בי תקווה מאוד גדולה שזה יפחית את התופעות האלה של אי ביטחון תזונתי בקרב קשישים

מירב כהן:  האם הייתה לזה באמת תרומה?     

ניצה קסיר: קשה לנו להגיד לגבי ביטחון תזונתי, כי אין לנו נתונים ברי השוואה ועדיין לא סיימנו גם לחשב את הנתון של הביטחון התזונתי של קשישים מהדוח הזה

ניצה קסיר:  אבל הייתה תרומה מאוד גדולה למה שעשיתם

מירב כהן: אני רגע רוצה, אני חושבת שממש חובה להראות את הקשר בין צעדי מדיניות לתוצאות

מירב כהן:  כי אחרת לפוליטיקאים אין, כשאני באה ואומרת חייבים לעשות את זה שוב אומרים 'נו, אבל גם ככה יש עוני'

מירב כהן:  צריך להראות הנה, אתם נותנים, זה פותר בעיה

מירב כהן:  וברור שזה רחוק מלפתור את כל הבעיות והממצאים פה הם מזעזעים וזה

מירב כהן:  אבל אנחנו צריכים לבנות איזה שהוא מתווה

מירב כהן:       בתקציב הזה אנחנו מעלים ב-600 שקלים בחודש

מירב כהן:  בתקציב הבא אנחנו בונים תוכנית, אנחנו מעלים את הרכיב הזה

מירב כהן:  שתהיה לנו איזה מפת דרכים שנראה, גם אם אנחנו לא פותרים את זה בשנה אחת, אנחנו רואים מגמה של שיפור, עד שאנחנו מגיעים להיות מדינה מתוקנת שאנשים לא רעבים בה

מירב כהן:  זה נורא חשוב להראות שאם יש השקעה אז כן יש תוצאות

ניצה קסיר: אני מסכימה איתך לגמרי

ניצה קסיר:  לכן אנחנו הדגשנו, בדוח עצמו זה כתוב

ניצה קסיר:  אולי אפילו מישהו אמר לי הכנסת את זה יותר מידי פעמים

ניצה קסיר:  אז אני לא חושבת שזה יותר מידי פעמים, אבל הזכרנו את החשיבות

ניצה קסיר:  היה צמצום משמעותי בשיעורי העוני בקרב אוכלוסיית האזרחים הוותיקים

ניצה קסיר:  והדגשנו שזה קשור למדיניות ואנחנו רואים את זה

פרופ' רוני סטריאר: זה דרמטי, זה 2%

מירב כהן: תקשיב, עוד 600 שקלים בחודש זה דרמטי

מירב כהן:  אז אתה אומר זה לא אמור, אוקיי

מירב כהן:  אולי באמת זה גורם לזה שלפחות באוכלוסייה הזאת יש פחות בעיה, עדיין יש בעיה, אבל פחות חמורה של אי ביטחון תזונתי

מירב כהן:  אוקיי, אני חוזרת אל משרד הבריאות

מירב כהן:  כן?     

פרופ' רונית אנדוולט: אני אגיד שבעצם הסקר לא עסק בביטחון תזונתי, הוא עסק בכלל בדפוסי התנהגות בריאותית

פרופ' רונית אנדוולט:  ומה שהיה המדגם של 1,363 תושבי ישראל, שכולם "עקורים" מה שאנחנו קוראים, נאלצו לעזוב את בתיהם מסיבות שונות

פרופ' רונית אנדוולט:  אין לי כאן את החלוקה למי שבמלון ומי שלא, אבל ברור שמי שבמלון מקבל שלוש ארוחות ביום, המצב שלו יותר טוב

פרופ' רונית אנדוולט:  דרך אגב, זה לא היה בתחילת האירוע

פרופ' רונית אנדוולט:  אנחנו לחצנו מאוד שזה יהיה שלוש ארוחות ולא שתיים

פרופ' רונית אנדוולט:  אמרו לנו מה, אבל מלון, מספיק שתי ארוחות

פרופ' רונית אנדוולט:  אמרנו אוקיי ומה עם ארוחה שלישית? אנשים הגיעו בלי כרטיס אשראי, בלי כסף, בלי כלום

פרופ' רונית אנדוולט:  אז לפחות זה הצלחנו שיהיה שלוש ארוחות ביום

פרופ' רונית אנדוולט:  אבל בקרב הרבה מהמפונים הם לא נמצאים במלונות

פרופ' רונית אנדוולט:  אמנם חלקם מקבלים כסף מהמדינה, אבל חלקם מפונים מרצון

פרופ' רונית אנדוולט:  זאת אומרת זה תמהיל בעצם של כולם ביחד

פרופ' רונית אנדוולט:  50% מהם אמרו שאיכות התזונה שלהם ירדה

מירב כהן: מהמפונים

פרופ' רונית אנדוולט: המפונים

פרופ' רונית אנדוולט:  זה צריך להדליק לנו נורה אדומה שאומרת בעצם 50% מהאוכלוסייה או שאין לה אפשרות כלכלית להגיע למזון בריא או שאין לה אפשרות פיזית להגיע

פרופ' רונית אנדוולט:  וזה אומר שאנחנו לא דואגים מספיק לביטחון התזונתי האיכותי של תושבי ישראל

פרופ' רונית אנדוולט:  וצריך להזכיר, ואני מודה לכם בביטוח הלאומי ששאלתם על האיכות התזונתית

פרופ' רונית אנדוולט:  כי תמיד היה לנו הדיון הזה האם חשוב כל מה שאוכלים או חשוב האיכות התזונתית

פרופ' רונית אנדוולט:  האיכות התזונתית קובעת אם הבן-אדם יהיה בריא או חולה

פרופ' רונית אנדוולט:  וזה קריטי

פרופ' רונית אנדוולט:  כי זה עולה לנו הכי הרבה כסף

פרופ' רונית אנדוולט:  אנחנו יודעים שהשמנה עולה 20 מיליארד שקלים בשנה, אנחנו יודעים שסוכרת עולה סכום כזה

פרופ' רונית אנדוולט:  אז אם אנחנו רוצים באמת לנהל כלכלית את המדינה, אנחנו צריכים לדאוג לזה שתהיה זמינות של מזון בריא לכלל האוכלוסייה

מירב כהן: האם יש לכם גם פוקוס על המבוגרים, על הזקנים בסיטואציה הזאת? כי אגב, היו מלונות שביקרתי בהם שהאוכל בהתחלה לא היה מותאם למבוגרים

פרופ' רונית אנדוולט: נכון, נכון

מירב כהן: אפילו יכולת ללעוס

פרופ' רונית אנדוולט: נכון, נכון

פרופ' רונית אנדוולט:  אנחנו עובדים על זה

פרופ' רונית אנדוולט:  אנחנו בקשר עם כל הנהלת המלונות, אנחנו מנסים להתאים את זה

פרופ' רונית אנדוולט:  זה מורכב

פרופ' רונית אנדוולט:  יש מלון אחד בירושלים שריכזו שם הרבה מאוד קשישים ובעצם לא הבינו שבית מלון לא מותאם, גם אם זה נגיש, זה לא מספיק

פרופ' רונית אנדוולט:  כי יש מטפלים וכו'

מירב כהן: ברור, ברור

פרופ' רונית אנדוולט: זאת אומרת אנחנו שם, אנחנו באירוע הזה

פרופ' רונית אנדוולט:  לא פשוט

פרופ' רונית אנדוולט:  הרווחה עושה שם עבודה מאוד יפה, קופות החולים גם

פרופ' רונית אנדוולט:  אבל יש עוד דרך

פרופ' רונית אנדוולט:  כן, וזה משתפר כל הזמן

מירב כהן: תודה

מירב כהן:  האם משרד הרווחה רוצה להוסיף משהו לגבי היקף התופעה? מירי, את רוצה להתייחס? יש לכם איזה שהוא מיפוי של היקף התופעה?      

מירי מאיר שטסמן: לא

מירי מאיר שטסמן:  אני יכולה לדבר על האזרחים הוותיקים, מה שאני יודעת בתקופה הזאת מה עשינו

מירב כהן: לא, לא מה עשיתם

מירב כהן:  מה היקף התופעה בקרב אזרחים ותיקים, יש לך נתונים?      

מירי מאיר שטסמן: אין לי

מירי מאיר שטסמן:  אבל נמצא איתי דוד, חברי מהמשרד

מירי מאיר שטסמן:  אפשר לשאול אותו, אולי לו יש

מירב כהן: אנחנו בסוגיית היקף התופעה

מירב כהן:  אם יש לכם מידע נוסף להוסיף לנו ששופך אור, אז אנא תוסיפו

מירב כהן:  אם לא, אני עוברת בבקשה לחלק הבא

דויד כהן: ברשותכם אני אסקור מאז פרוץ המלחמה את הדברים הכלליים שהמשרד עשה

מירב כהן: לא, לא, אנחנו לא בתצוגת תכלית של הדברים הכלליים שמשרד הרווחה עושה

מירב כהן:  אנחנו עושים הרבה דיונים ושמענו אותם

מירב כהן:  אני שאלתי שאלה מאוד ממוקדת, האם יש לכם מידע על אזרחים ותיקים והיקף המצוקה התזונתית בקרבם, האם יש לכם נתונים על זה? כן או לא

מירי מאיר שטסמן: אני יכולה להגיד מה המענים

מירב כהן: אז אנחנו עוברים לחלק הבא בדיון, ותתייחסו בחלק הבא לדברים הרלוונטיים

מירי מאיר שטסמן: בסדר

מירב כהן: עכשיו אנחנו נעבור לעבודה שנעשתה על ידי המועצה לביטחון תזונתי

מירב כהן:  שכאמור על רקע שעת החירום כינסו את כל המומחים והגישו דוח שנבנה עם גורמים מכל משרדי הממשלה הרלוונטיים

מירב כהן:  דוח ליישום מיידי על מנת למזער את הנזקים התזונתיים

מירב כהן:  דוח שהוגש למשרד הרווחה

יסמין פרידמן: זו הזדמנות רק לציין שהמועצה עובדת ללא תקציב, ללא משכורות ובלי המינימום מינימום שהיה להם, שזה אפילו לא החזר נסיעות

יסמין פרידמן:  חשוב לציין את זה

מירב כהן: אז טוב שציינת

מירב כהן:  אנא, בואו תציגו בתמצות את העבודה שעשיתם ואת עיקר המסקנות

פרופ' רוני סטריאר: רוני סטריאר יו"ר המועצה הלאומית לביטחון תזונתי

פרופ' רוני סטריאר:  עם פרוץ המלחמה הבנו שאנחנו צריכים לעשות משהו

פרופ' רוני סטריאר:  הרגשנו גם את הוואקום הזה שהיה

פרופ' רוני סטריאר:  ובשיתוף עם המשרד ובהסכמה של השר והמנכ"ל ינון הקמנו שולחן בין משרדי ובין מגזרי שהשתתפו בו שמונה משרדי ממשלה הרלוונטיים פלוס ארבעה ארגוני הגג של "לתת", "פתחון לב", "לקט" ושל חב"ד

פרופ' רוני סטריאר:  קיימנו ארבעה מפגשים מאוד משמעותיים והגשנו המלצות לשר הרווחה

פרופ' רוני סטריאר:  זה לפני חודש וחצי, יש לי את המכתב כאן עם ההמלצות

פרופ' רוני סטריאר:  אני פשוט אתאר חלק, אבל אחד מהדברים המאוד חשובים שנעשו בהמלצה של משרד האוצר, זה לפתח תוכנה שבאמצעותה נוכל למפות את הצרכים המתפתחים מתוך המלחמה

פרופ' רוני סטריאר:  שלחנו את זה לכ-200 רשויות

פרופ' רוני סטריאר:  קיבלנו 100 תשובות מ-95 רשויות, עם הצרכים הנוספים שנוספו בתחום של ביטחון תזונתי

פרופ' רוני סטריאר:       הממצאים היו שצריך לפחות 35 מיליון שקלים

פרופ' רוני סטריאר:  זה תשובות של מחלקות הרווחה בזמן אמת של המלחמה

מירב כהן: רגע

מירב כהן:  אתה שלחת סקר צרכים לרשויות המקומיות וקיבלת תשובות שאם אתה מתקצב אותם זה 5 מיליון שקלים

פרופ' רוני סטריאר: בדיוק

מירב כהן: למשרד הרווחה אין 35 מיליון שקלים?     

פרופ' רוני סטריאר: נכון

פרופ' רוני סטריאר:  ואז ביקשנו באמת תקציב נוסף, זה היה אחת מההמלצות

פרופ' רוני סטריאר:  אני פשוט אציין את ההמלצות

פרופ' רוני סטריאר:  בסדר? הן היו מאוד חשובות ונתנו לנו איזה שהיא תחושה של מה שקורה עכשיו

פרופ' רוני סטריאר:  את שאלת למשל את משרד הרווחה אם הוא יודע כמה קשישים עכשיו בחוסר ביטחון תזונתי

פרופ' רוני סטריאר:  אנחנו לא יודעים

פרופ' רוני סטריאר:  אבל בעצה של משרד האוצר פיתחנו את הדבר הזה

פרופ' רוני סטריאר:  הממצאים לא פורסמו אף פעם משום מה וגם משרד הרווחה אף פעם לא ביקש כסף ממשרד האוצר

מירי מאיר שטסמן: המשרד עכשיו נמצא בדיונים של התקציב וזה בדיוק מה שהוא עושה

פרופ' רוני סטריאר: אז אלו היו ההמלצות: הכרה של השולחן הזה

פרופ' רוני סטריאר:  זה היה צריך להיות שולחן מצוין, כי אז יכולנו לתאם גם עם החברה האזרחית וגם עם משרדי הממשלה מה הצרכים ולמפות אותם

פרופ' רוני סטריאר:  וגם להעביר משאבים מכאן לשם

פרופ' רוני סטריאר:  שזה ברמה לאומית לא קיים שולחן כזה היום

פרופ' רוני סטריאר:  ההמלצה השנייה הייתה הרחבת התמיכה של המשרד בארגוני הסיוע

פרופ' רוני סטריאר:  כי אנחנו הבנו שמרבית העומס של הביטחון התזונתי בתקופת המלחמה נעשה על ידי ארגוני החברה האזרחית

מירב כהן: זה לא מרבית

מירב כהן:  זה כל העומס, כל העומס

מירב כהן:  צריך להגיד את זה, גם אני כחברת כנסת, שהגיעו אליי פניות ציבור של אנשים רעבים ללא אוכל, העמותות היו היחידות שהלכו לשם אנשים עם חמגשית

מירב כהן:  זהו

מירי מאיר שטסמן: סליחה, חברת הכנסת, אני כן אשמח להגיד מה אנחנו כן עשינו בביטחון

מירב כהן: בסוף דבריו אני אתן לך להתייחס

פרופ' רוני סטריאר: לא, לא, אין בעיה

פרופ' רוני סטריאר:  אני חושב שמשרד הרווחה עשה המון דברים ואני מכיר בעבודה, בעיקר של העובדים הסוציאליים שנשאו על הכתפיים שלהם את כל עומס העבודה שלהם

פרופ' רוני סטריאר:  אני מדבר על מדיניות, אני לא מדבר מה נעשה

פרופ' רוני סטריאר:  אני שואל מה הייתה המדיניות הממשלתית בנושא ביטחון תזונתי בזמן המלחמה

פרופ' רוני סטריאר:  לא הייתה מדיניות כזאת

פרופ' רוני סטריאר:  אין מדיניות לאומי כזאת

פרופ' רוני סטריאר:  ההמלצות האלה היו צריכות להוביל לשם

פרופ' רוני סטריאר:       הנושא הרביעי זה היה להכיר בשולחן הזה כחדר מצב שיופעל בשיתוף רכזות לביטחון תזונתי

פרופ' רוני סטריאר:  יש 80 רכזות לביטחון תזונתי בישראל, מפוזרות בכל היישובים

פרופ' רוני סטריאר:  יכולנו להפעיל אותם

יסמין פרידמן: תחת מי הם?      

פרופ' רוני סטריאר: אצל המיזם הלאומי

פרופ' רוני סטריאר:  אפשר להפעיל אותם

פרופ' רוני סטריאר:  זה כוח אדם שנמצא עכשיו בשטח, למה אנחנו לא מפעילים אותם? ההמלצה החמישית הייתה יצירת מערכת ממוחשבת באחריות משרד הרווחה לניהול צורכי המזון, מלאי המזון שינוע לאוכלוסיות על פי תעדוף וצורך

פרופ' רוני סטריאר:  יש המון אנשים שנשארו מאחור, לא פונו

פרופ' רוני סטריאר:  יש אנשים בשדרות, יש קשישים בכל מיני מקומות שנשארו שם

פרופ' רוני סטריאר:  צריך להביא להם אוכל

פרופ' רוני סטריאר:  אתם יודעים מה האנשים האלה עשו בתקופת המלחמה? הם התקשרו למגן דוד אדום, שישלחו להם אוכל באמבולנסים

פרופ' רוני סטריאר:  זה מדינת ישראל בזמן מלחמה

פרופ' רוני סטריאר:       הנושא השמיני היה הנגשת מזון לבתי אזרחים שאינם מה שאני מדבר

פרופ' רוני סטריאר:  התייחסות ייחודית לאוכלוסיות פגיעות במיוחד: זרים, חסרי ממ"ד

פרופ' רוני סטריאר:  הרבה אנשים הגיעו אלינו עם פניות של אוכלוסיות שבאמת הם היו בחוסר ביטחון תזונתי

פרופ' רוני סטריאר:  ביקשנו להרחיב את המיזם לביטחון תזונתי

פרופ' רוני סטריאר:  היום הוא מגיע ל-26,000 משפחות

פרופ' רוני סטריאר:  ביקשנו להכפיל את זה

פרופ' רוני סטריאר:  להכפיל את מספר האנשים שמקבלים את זה ל-52,000 משפחות

פרופ' רוני סטריאר:  זה מיזם שבדוק, אנחנו בדקנו אותו, יש מעקב

פרופ' רוני סטריאר:  אנחנו יודעים שזה מקל על אנשים

פרופ' רוני סטריאר:  שזה באמת מתמודד עם חוסר ביטחון תזונתי

פרופ' רוני סטריאר:  זה מקבל כל חודש אנשים

פרופ' רוני סטריאר:  זה לא איזה תו לחג שאנשים מקבלים לפני ראש השנה

פרופ' רוני סטריאר:  זה משהו שהוא חלק מרצף של שירותים

פרופ' רוני סטריאר:  אנשים מקבלים העצמה תעסוקתית, מיצוי זכויות, ליווי אפילו של כל המשפחה בנושא של הילדים

פרופ' רוני סטריאר:  ולכן זה לא רק לתת להם אוכל, זה גם להוציא אותם ממצב של אי ביטחון תזונתי

פרופ' רוני סטריאר:  ויחד עם העובדים סוציאליים זה מחזק את השירותים החברתיים בגלל שהעובדות הסוציאליות מתקשות להציע לאנשים האלה משהו קונקרטי

פרופ' רוני סטריאר:  יש פה מיזם שיש משהו קונקרטי

פרופ' רוני סטריאר:       לעומת זאת מה המשרד עשה? הלך וגייס כסף מהקרן לידידות, מהפדרציות, כאילו שהמדינה לא נמצאת

פרופ' רוני סטריאר:  ועוד נותנים את זה עם חתימה של השר

פרופ' רוני סטריאר:  השר נותן את הכסף הזה? זה מתנה של השר מרגי לזה? אני פשוט מתבייש

פרופ' רוני סטריאר:  היה שולחן, כל משרדי הממשלה ישבו שם

פרופ' רוני סטריאר:  הנה, תאיר מסתכלת עליי

פרופ' רוני סטריאר:  ישבנו, הקמנו את זה על פי ממש התנדבות של האנשים

פרופ' רוני סטריאר:  והייתה התעלמות מוחלטת מההמלצות האלה

מירב כהן: קשה לשמוע

מירב כהן:  אני אבקש את התייחסות משרד הרווחה

מירב כהן:  מירי, כן?     

מירי מאיר שטסמן: אני יכולה מה אנחנו עושים ועשינו גם בתקופה הזאת

מירב כהן: לא, אני רוצה שתתייחסי מה אתם עושים עם המסקנות של המועצה

מירי מאיר שטסמן: בתקופת המלחמה מה אני יודעת שנעשה

מירב כהן: מה אתם עושים עם המסקנות של המועצה לביטחון תזונתי

מירב כהן:  זו השאלה

יסמין פרידמן: מפרקים את המועצה

יסמין פרידמן:  לצערי

יסמין פרידמן:  לא בגללך

יסמין פרידמן:  מה שקורה זה שהם רוצים לפרק את המועצה שעובדת בהתנדבות ועושה עבודה מסורה ולא תלויה באף אחד ורוצים לפרק אותה

יסמין פרידמן:  למרות שהם עושים עבודה יותר טובה מכולנו

מירי מאיר שטסמן: אני לא יכולה להתייחס למועצה

מירב כהן: למה?     

מירי מאיר שטסמן: כי אין לי כרגע את הידע הזה

מירי מאיר שטסמן:  אני יכולה לברר את זה

מירב כהן: האם מי שבזום יודע להתייחס לזה? אני מבינה שיש עוד מישהו בזום שלשכת השר אמרה שהוא יודע להתייחס לזה

דויד כהן: כן, שלום

מירב כהן: שלום לך שוב

מירב כהן:  אתה תוכל להתייחס בבקשה למה נעשה עם מסקנות המועצה הלאומית?     

דויד כהן: כן

דויד כהן:  מה שנעשה, אני עצמי השתתפתי בשולחן העגול הזה

דויד כהן:  דויד כהן, משרד הרווחה

דויד כהן:  אני התקציבן של אגף רשויות בכיר וגם עוד מספר תפקידים

דויד כהן:  אני השתתפתי עם הפרופסור גם בשולחן העגול

דויד כהן:  בנינו שם ביחד שאלון דיגיטלי לכל הרשויות

דויד כהן:  עשינו סקר ואני יודע גם את המספרים שצריך

דויד כהן:  עכשיו ברשותכם אני רק אתחיל מההתחלה מזמן שהתחילה המלחמה מה עשינו

מירב כהן: אבל מה נעשה? אני שואלת עוד פעם

מירב כהן:  תקשיבו, אנחנו כל שבוע נפגשים ואני שומעת את כל מה שעשיתם בחיים

מירב כהן:  אני מבינה

דויד כהן: לא, לא, לא בחיים

דויד כהן:  לא

מירב כהן: אבל יש לי פה שאלה קונקרטית

מירב כהן:  מה נעשה המסקנות של המועצה הלאומית לביטחון תזונתי

מירב כהן:  זו השאלה

דויד כהן: אז המסקנות, הסקר אמר שחסר פה 35 מיליון שקלים

דויד כהן:  אנחנו יודעים בדיוק על מה חסר

דויד כהן:  מאז שבעצם יצאה המלחמה והסקר ביחד המשרד הוסיף 7 מיליון ש"ח לסיוע חומרי לכל הארץ

דויד כהן:  פלוס 20 מיליון שקלים, 10 המשרד ו-10 קרן הידידות, פלוס תוספת של 15,420 כרטיסי מזון במסגרת ביטחון תזונתי

מירב כהן: רגע, כרטיסי המזון זה המיזם לביטחון תזונתי?     

דויד כהן: 15,420 ביטחון תזונתי

דויד כהן:  מה?     

מירב כהן: זה המיזם לביטחון תזונתי של המשרד?      

דויד כהן: כן, כן, הוספנו עוד 15,420 כרטיסי מזון ממסגרת ביטחון תזונתי

מטי צרפתי הרכבי: האם זה חד פעמי או לאורך זמן?     

דויד כהן: עכשיו, כל התקציבים מה שהקראתי כרגע אנחנו עומדים רק על 61% ניצול

דויד כהן:  לפעימה הבאה אנחנו כבר מכינים את עצמנו עם האוצר ועם ההכפלות שאנחנו מכפילים את התקציב דרך קרן ידידות, דרך הפיס וכו', כשייגמר התקציב הזה אנחנו כבר מכינים לפעימה הבאה

דויד כהן:  זה אחד

מירב כהן: אז רוני, האם זה נותן מענה מה שדוד הציג כאן?     

פרופ' רוני סטריאר: ממש לא

פרופ' רוני סטריאר:  אני מקבל כמעט כל שבוע פניות להרחיב

פרופ' רוני סטריאר:  הנה עכשיו, אני פשוט מחפש

פרופ' רוני סטריאר:  עיריית פתח תקווה מבקשת עוד 200 אנשים למיזם לביטחון תזונתי

פרופ' רוני סטריאר:  היה צריך להכפיל את זה

פרופ' רוני סטריאר:  לא עושים את זה

פרופ' רוני סטריאר:  לא עושים את זה

פרופ' רוני סטריאר:  אני שאלתי את תאיר, את משרד האוצר האם באמת הייתה פנייה של משרד הרווחה למשרד האוצר

פרופ' רוני סטריאר:  תאיר אמרה לי כל מה שביקשתם נתתי

פרופ' רוני סטריאר:  נכון, זה אכן נכון

פרופ' רוני סטריאר:  לא ביקשו את הכסף שהיו צריכים לבקש באמת בשביל לפתור את הבעיה

פרופ' רוני סטריאר:  לא לתת עוד פעם איזה כרטיס לחגים, לזה

פרופ' רוני סטריאר:  אלא לתת לאנשים האלה מענה אמיתי של כל השנה

פרופ' רוני סטריאר:  למה המיזם, דוד, לא עולה?      

דויד כהן: אני עונה לך

דויד כהן:  תקשיב, אנחנו לא נותנים את זה רק לחגים

דויד כהן:  המיזמים שקיימים בשוטף אנחנו מדברים על 70 מיליון שקלים מיזם שמתוכו אני אקריא לכם את המספרים, קבוע שוטף, בלי שום קשר למיזם ביטחון תזונתי

דויד כהן:  סיוע רק של מזון על 7

דויד כהן: 5 מיליון

דויד כהן:  מתוכם 43% אזרחים ותיקים וניצולי שואה

דויד כהן:  זה מיזם שוטף

דויד כהן:  בנוסף הוספנו עוד 27 מיליון

דויד כהן:  בנוסף לזה עוד 15,420 כרטיסי מזון

יסמין פרידמן: דויד, אני יכולה לומר משהו רגע? זה שהוספתם זה מאוד מבורך

יסמין פרידמן:  אבל אם אתם עושים את זה בצורה שהיא לא סיסטמתית על פי מסקנות ברורות של מחקר שאתה היית חלק ממנו ועבודה באמת מעמיקה, אז לא עשינו בזה כלום

יסמין פרידמן:  כי לתת כסף, אני באמת מעריכה את זה, זה חשוב

יסמין פרידמן:  אבל צריך לעשות את זה באיזה שהיא דרך, כי מה לעשות? רעבים לא רעבים רק במלחמה

דויד כהן: אני ארחיב קצת

דויד כהן:  המיזם השוטף של 70 מיליון שקלים שהזכרתי מי שבעצם מכריע למי לתת וכו' זה העובד הסוציאלי שקיים

יסמין פרידמן: אתה יכול להרחיב עוד על המיזם הזה?     

מירב כהן: רגע

מירב כהן:  70 מיליון שקלים האלה זה חלק מהמיזם לביטחון תזונתי של משרד הרווחה?     

דויד כהן: כן

דויד כהן:  70 מיליון שקלים

מירב כהן: אני רק אסדר פה לאנשים סביב השולחן את הדברים, כי יש פה בלבול

מירב כהן:  משרד הפנים עשה איזה פרויקט, הוא חילק 400 מיליון כבר ויש לו עוד שתי פעימות

מירב כהן:  זה סיפור אחד

מירב כהן:  חוץ מזה יש מיזם ותיק מאוד של משרד הרווחה שהוא לא רק לחלק את הכסף, זה גם ליווי למשפחות

מירב כהן:  שהוא בתקציבים הרבה יותר קטנים

מירב כהן:  ועכשיו ה-70 מיליון שאתה מדבר עליהם זה במסגרת הפרויקט של משרד הרווחה

דויד כהן: זה בנוסף ל-150 מיליון של פרויקט מיזם ביטחון תזונתי שמחלק פרופר ביטחון תזונתי

מירב כהן: לא הבנתי

דויד כהן: תנו לי דקה אחת, אני רק אעשה לכם סדר

מירב כהן: בבקשה, תסביר

מירב כהן:  כן, כי התבלבלנו מרוב משרדים

מירב כהן:  לא הבנו

מירב כהן:  יש כל כך הרבה תווים וכסף וכל כך הרבה רעבים, משהו פה לא מתכנסים

דויד כהן: אז תנו לי ברשותכם דקה, אני אפרט את הכול ואחרי זה שאלות

דויד כהן:  יש מיזם ביטחון תזונתי נוכחי זה 150 מיליון שקלים

דויד כהן:  עכשיו, זה מחלק 25,665 סלי משפחות פלוס 2,600 תמ"לים לחודש

דויד כהן:  219 רשויות משתתפות

מטי צרפתי הרכבי: תגיד מה בבסיס התקציב

מירב כהן: רגע, שנייה

מירב כהן:  יש פה רעש מההתחלה

מירב כהן:  אני רוצה לרדת לעומקם של הדברים

מירב כהן:  עוד פעם מההתחלה

דויד כהן: מיזם ביטחון תזונתי נוכחי שווה 150 מיליון שקלים לשנה

דויד כהן:  219 רשויות משתתפות, 25,665 סלי משפחות פלוס 2,600 תמ"לים לחודש

יסמין פרידמן: בבסיס התקציב?     

קריאה: לא

קריאה:  הרוב תרומות

דויד כהן: כן

יסמין פרידמן: השאלה האם זה בבסיס התקציב ה-150 מיליון או שחלקם מתרומות? כדי שנדע האם יש לזה המשכיות

יסמין פרידמן:  לא כי אנחנו בביקורת

דויד כהן: חלק זה המפעיל מכניס

דויד כהן:  זה בעצם במכרז כשהוא נכנס לזה וחלק זה בעצם שלנו

יסמין פרידמן: המפעיל זה אומר תרומה

דויד כהן: לא, לא

יסמין פרידמן: מה לא? המפעיל צריך לממן רעבים בשביל לזכות במכרז?     

דויד כהן: זה חוזה מכרזי שהוא חותם עליו כשהוא נבחר בעצם להפעיל את זה

יסמין פרידמן: תגידו, זה חוקי?     

דויד כהן: הנה, מנדי בלוי נמצא פה

דויד כהן:  הוא יכול להגיד את זה

דויד כהן:  זה מכרז שהוא חותם בשביל להיבחר לעשות את הדבר הזה

יסמין פרידמן: זה על פניו לא נשמע לי חוקי, אבל לא משנה

דויד כהן: מה זה?     

מירב כהן: אוקיי

מירב כהן:  אז יש 150 מיליון, חלקם מהממשלה, חלקם מתרומות

מירב כהן:  הלאה

דויד כהן: לא תרומות

דויד כהן:  זו בעצם המחויבות שלו בשביל להיבחר לעשות את זה

מירב כהן: אוקיי, הוא מביא איזה שהוא matching כזה

דויד כהן: משהו כזה

דויד כהן:  וחלק מהרשות, כן

דויד כהן:  עכשיו דבר שני, יש לנו את המיזם המשותף עם קרן הידידות, עוד 70 מיליון שקלים

דויד כהן:  כאשר מתוכו המזון שנוצל עבור מזון זה 7

דויד כהן: 5 מיליון 2023

דויד כהן:  43% אחוז מתוך זה זה אזרחים ותיקים וניצולי שואה

יסמין פרידמן: רגע מר כהן, הקרן לידידות

יסמין פרידמן:  כמה מתוך זה, מתוך הסכום הזה קרן הידידות מממנת וכמה משרד הרווחה? קרן הידידות יכולה להגיד שנה הבאה אין לי כסף

דויד כהן: חצי-חצי

יסמין פרידמן: חצי-חצי?     

דויד כהן: מתוך ה-70, 35 המשרד, 35 הקרן

יסמין פרידמן: האם הכול הוא למזון?      

דויד כהן: לא

דויד כהן:  מתוך ה-70 מיליון – 7

דויד כהן: 5 מזון

דויד כהן:  זה הם ניצלו

יסמין פרידמן: 10% רק למזון

דויד כהן: תני לי דקה אני אסביר

דויד כהן:  לכל רשות יש תקציב

מירב כהן: דויד, משהו כאן לא עושה לי סדר

מירב כהן:  יש פה קצת בלגן

מירב כהן:  כי היה טוב אם כל המשאבים היו מרוכזים במקום אחד עם קהלי יעד מסודרים, שאנחנו יודעים מי מקבל מה על ידי מי, ולא ריבוי של כל כך הרבה משרדים ועמותות

מירב כהן:  וזה שאתה מציין וזורק פה מספרים שעל פניו בתיאוריה פותרים את הבעיה, אבל אנחנו רואים שהבעיה לא נפתרה – אז אולי יש איזה שהיא בעיה בסדר והארגון של הדבר

מירב כהן:  אני שואלת שאלה

מירב כהן:  כי יש פה המון, המון פרויקטים והמון מסלולים והמון עמותות והמון משרדים

מירב כהן:  אבל המון רעבים מצד שני

דויד כהן: כל הדברים האלה שאני מקריא, אנחנו יודעים תעודת זהות תעודת זהות

דויד כהן:  אנחנו עושים הקבלה והצלבה ובדיקות כל חודש בחודשו במשרד

דויד כהן:  במקרה זה אני מבצע את זה

דויד כהן:  בסדר? מקבילים את זה מול נתוני יסוד, מקבילים מי מקבל פה כמה וכמה במיזם הזה

דויד כהן:  הכול ידוע וברור

מירב כהן: טוב

מירב כהן:  לא, לכל מי שפה, והם אנשי מקצוע שעוסקים בדברים, זה לא ידוע ולא ברור

דויד כהן: לנו במשרד זה ידוע וברור

יסמין פרידמן: אני יכולה לשאול עוד שאלה?     

דויד כהן: אנחנו מאשרים תקציבית כל חודש בחודשו שולחים את מספרי הזהות למי נותנים וכמה וכו'

דויד כהן:  ואנחנו עושים את ההקבלה ואת הבדיקות

דויד כהן:  משם זה רץ לחשבות

דויד כהן:  אנחנו במשרד כן יודעים

דויד כהן:  מי שיושב בשולחן, עם כל הכבוד, אני לא יודע מה כן יודע

דויד כהן:  אבל אנחנו כעיקרון לאשר תשלום בודקים

דויד כהן:  פלוס משרד רואה חשבון חיצוני שבודק

מירב כהן: יסמין, שאלה אחרונה ואז אני מתקדמת

יסמין פרידמן: מר כהן, שאלה אחרונה

דויד כהן: רגע, אבל לא מניתי את כל הדברים

מירב כהן: אוקיי, אז תשלים את דבריך

מירב כהן:  אולי כדאי שתעביר את זה כתוב ואז יהיה לנו יכולת יותר טובה לעקוב אחרי זה

מירב כהן:  נשמח לקבל את זה בכתב

מירב כהן:  אז בוא תיקח עוד דקה להשלים את דבריך ותעביר לנו את זה גם בכתב

מירב כהן:  בסדר?      

דויד כהן: עוד שני דברים שיש

דויד כהן:  בסדר? ואז גם יש לנו עוד מיזם עם קרן ידידות של החירום

דויד כהן:  שם יש לנו את ה-20 מיליון שהזכרתי קודם, בנוסף ל-70 מיליון הקבועים

קריאה: שכמה מזה מזון?     

יסמין פרידמן: זה לא 70, זה 7

יסמין פרידמן: 5 למזון

יסמין פרידמן:  כמה מתוך ה-20 מיליון האלה זה למזון?     

דויד כהן: כן, 7

דויד כהן: 5 מתוכם למזון

דויד כהן:  זה לא שהקצנו 7

דויד כהן: 5 למזון

דויד כהן:  זה הרשויות, העובד הסוציאלי בקצה בחר לנצל את התקציב לזאת

דויד כהן:  אנחנו לא צבענו את זה למזון

דויד כהן:  בסדר? עכשיו, בנוסף לזה של-20 מיליון אנחנו רק ב-61% ניצול

דויד כהן:  ואנחנו מתכוננים לפעימה הבאה

דויד כהן:  כאשר הניצול יגדל אנחנו מכינים את הפעימה הבאה

דויד כהן:  דבר רביעי, עוד 15,420 חילקנו מאז פרוץ המלחמה בנוסף ל-26 שהזכרתי מקודם

קריאה: משפחות? מה זה 15,000?     

דויד כהן: כרטיסי מזון

מירב כהן: אוקיי

מירב כהן:  תודה דוד

מירב כהן:  שאלה אחרונה יסמין ואני רוצה להתקדם

יסמין פרידמן: אני רק רוצה לשאול, אולי לא הבנתי נכון, אבל אני שואלת

יסמין פרידמן:  מתוך ה-100 מיליארד שתקצבו אז, מתוך המיליארד שתקצבו לכרטיסי מזון נוצלו רק 400 מיליון

יסמין פרידמן:  האם חלק מה-600 נמצא אצלכם או רק במשרד הפנים?     

מירב כהן: לא, לא, זה שנת 2024

מירב כהן:  שנייה, עזבי את זה, תכף נגיע לזה

יסמין פרידמן: אבל היה גם ל-2023

מירב כהן: שנייה

מירב כהן:  אנחנו עכשיו עוברים לתלושי מזון

מירב כהן:  הייתה חלוקה 400 בשנת 2023, עוד 600 בשתי פעימות ב-2024

מירב כהן:  זה מה שהם אמורים לעשות

קריאה: לא סיימו לחלק

מירב כהן: רגע, שנייה

מירב כהן:  אני רוצה רגע את החלק הזה לסגור

מירב כהן:  אני חושבת שזו לא דרך להציג נתונים

מירב כהן:  אני חושבת שלנו כגוף ביקורת, ככנסת שעושה ביקורת על עבודת הממשלה אין יכולת לעקוב אחרי הדברים בצורה הזו

מירב כהן:  יש פה הרבה מאוד מקורות, הרבה מאוד תתי מסלולים ופרויקטים

מירב כהן:  בסוף בסוף אני חושבת שהעבודה המקצועית צריכה להיעשות בצורה כזו שיש את התקציבים, באיזה פעימות הם ניתנו ולמי, בצורה מסודרת

מירב כהן:  מי מקהלי היעד הצלחנו לכסות, מי עדיין נשאר לנו ולא הגענו אליו

מירב כהן:  מה היעדים שלנו

מירב כהן:  זה בצורה שלא מאפשרת לי לבוא ולעשות ביקורת אמיתית על האם עמדנו ביעדים, לא עמדנו ביעדים

מירב כהן:  מי קיבל מענה ומי לא קיבל מענה

מירב כהן:  אין לי יכולת מהבליל הזה להבין את התמונה הגדולה

מירב כהן:       הייתי רוצה לקבל בכתב תשובה ברורה מה עבר, מה כספי מדינה, מה לא כספי מדינה

מירב כהן:  מי קבוצת היעד שאתם מסמנים, למי הגעתם ולמי לא הגעתם

מירב כהן:  אחרת פשוט יש פה בליל של מספרים שהוא לא אומר כלום למי שיושב כאן

מירב כהן:  יכול להיות שנעשתה עבודה מצוינת, יכול להיות שלא

מירב כהן:  אני אפילו לא יודעת להגיד

מירב כהן:  קשה מאוד להתייחס ולעשות עבודת ביקורת עם דיווח כל כך מבולגן

אולגה ברברמן: אני אשמח להוסיף רק בשביל לסבר את האוזן

אולגה ברברמן:  הצורך בשביל להבטיח אי ביטחון תזונתי אנחנו מדברים על בין 3 ל-5 מיליארד שקלים בשנה, באומדן גס

אולגה ברברמן:  מה שכרגע בכלל יש בתקציב, בבסיס התקציב הם 46 מיליון לתמיכות, שבערך כמחצית מהם הם תמיכות בקמחא דפסחא בחג אחר

אולגה ברברמן:  אף אחת מעמותות הסיוע, לפחות מה-210 שתחת ארגון "לתת" כששאלנו אותם, אף אחד לא קיבל מהם סיוע מהמדינה

אולגה ברברמן:  רק חלקם קיבלו בכלל סיוע מהרשות המקומית

אולגה ברברמן:  אז הסכומים האלה שאנחנו מדברים הם תוספת מאוד מאוד קטנה שניתנה

אולגה ברברמן:  וגם כמו שציינו פה רבים, היא ב-matching של גופים אזרחיים שבסוף יודעים את העבודה, יודעים לסייע, ישבו בשולחן העגול

אולגה ברברמן:  ושום תקצוב, אין שום עירוב של הגופים האלה שבפועל מ-day one פתחנו את השערים, הגדלנו את כמות הנתמכים, הגדלנו את התקציבים ואנחנו לא מקבלים שום מענה, שום תוספת לתמיכה השנתית, שום סיוע

מירב כהן: אוקיי, תודה

מירב כהן:  דברים חשובים

מירב כהן:  אני חייבת להתקדם הלאה, טוב שאמרת אותם

דויד כהן: אפשר עוד משפט? משפט לסיום

מירב כהן: כן, משפט לסיום בבקשה

מירב כהן:  ואנחנו תכף עוברים לעניין תלושי המזון, אז גם שם תינתן לך אפשרות לדבר אם תרצה

דויד כהן: אין שום בעיה

דויד כהן:  בדקנו בסקר שביצענו על 96 רשויות, כולם בעצם מקבלים את המענה דרך הקרן לידידות חירום שפתחנו ב-20 מיליון

דויד כהן:  בינתיים

דויד כהן:  חלקם מקבלים מתוך ה-7 מיליון שהצגנו וחלקם מה-70 מיליון

מירב כהן: אז רגע אדוני, אני לא מבינה, אם כולם מקבלים מענה איך יכול להיות שאלה הנתונים? 30% באי ביטחון תזונתי

מירב כהן:  אם כולם מקבלים מענה אז איפה הפער?      

דויד כהן: מה שבעצם הונגש אלינו מבחינת הסקר אנחנו בדקנו את הרשויות

דויד כהן:  כולם מקבלים תקצוב דרך כל מה שמניתי

דויד כהן:  את תקבלי את זה רשום מסודר, בעצם כמה אחוזים מכל סוג אוכלוסייה

דויד כהן:  אין שום בעיה

מירב כהן: תודה רבה

מירב כהן:  אני עוברת לחלק הנוסף שזה הפרויקט של תלושי המזון של משרד הפנים

מירב כהן:  זה הסמטוכה שעשו פה

מירב כהן:  עשו פה סמטוכה

יסמין פרידמן: ברור, כי משרד הפנים קשור מאוד לזה

מירב כהן: במקום שיהיה לך משרד רווחה שמתמחה באי ביטחון תזונתי ומתכלל את הכול בצורה מסודרת, פירקו את זה להרבה גורמים

מטי צרפתי הרכבי: רצון ליצור עמימות

מירב כהן: רגע, אני חייבת רגע שקט כדי להתמקד

מירב כהן:  אנחנו עוברים לעניין של תלושי המזון

מירב כהן:  תלושי המזון, רגע לתקצר את האירועים הקודמים, בכלל לא אמורים להתעסק בזה במשרד הפנים

מירב כהן:  כמו שאמרתי, אמורים להתעסק בזה משרד הרווחה

מירב כהן:  רצו לעשות את זה מהר מהר, הביאו כסף

מירב כהן:  שאגב, אנחנו מברכים על זה שמביאים כסף לאי ביטחון תזונתי, רק למה ככה? והציגו מנגנון שארגוני החברה האזרחית שישבו פה סביב השולחן בשורה של דיונים הסבירו שזה לא יגיע לאנשים הרעבים

מירב כהן:  זה יגיע לאנשים עם מאפיינים אחרים, שהם לא בהכרח אלה שזקוקים לסיוע התזונתי הזה

מירב כהן:       הוחלט, בסדר, 2023 אתם רוצים מהר מהר, תעשו את זה

מירב כהן:  אבל בבקשה לקראת שנת 2024 תבחנו האם זה הגיע בצורה נכונה

מירב כהן:  האם מיצוי הזכויות נעשה, האם מי שרעב קיבל מענה? ותבנו מודל יעיל וחכם יותר לשנת 2024

מירב כהן:  זה היה הרעיון

מירב כהן:  אז מאוד הייתי רוצה שמשרד הפנים, שהוא אחראי על המיליארד שקלים יבוא וידווח לנו

יסמין פרידמן: הם לא פה?     

מירב כהן: אבל למרות פניות חוזרות ונשנות הם לא טרחו לשלוח אף אחד לדיון

מירב כהן:  חמש דקות לפני הדיון קיבלתי משהו כתוב

מטי צרפתי הרכבי: כן, זה פה

מירב כהן: אני לא יודעת

מירב כהן:  אוקיי, ממש חמש דקות לפני הדיון קיבלנו משהו כתוב

מירב כהן:  אבל הטבלה הזאת שאני אפילו לא עברתי עליה, כי זה היה חמש דקות לפני הדיון

מטי צרפתי הרכבי: אני יכולה לומר משהו על הטבלה הזאת?     

מירב כהן: בשמחה

מטי צרפתי הרכבי: הם צירפו לטבלה שבעצם מפרטת את כל הרשויות המקומיות שמקבלות תווי מזון

מטי צרפתי הרכבי:  כאשר לאחת השאלות שהם נשאלו בבקשה לפלח לפי סוג אוכלוסייה אז הם אומרים שאין את הפילוח לפי סוג אוכלוסייה ולא ברור מה הכוונה סוג

מטי צרפתי הרכבי:  מה שמשרד הרווחה אמר שהוא ייתן לך את הפילוח

מטי צרפתי הרכבי:  אבל אם אני לוקחת, בגדול מה שהם אומרים ש-70% מהתקציב חולק, בין השאר 30% החסרים נובע מכך שהייתה מלחמה

מטי צרפתי הרכבי:  שאנחנו במלחמה ותלושי המזון הונפקו על ידי דפוס בארי

מטי צרפתי הרכבי:  אנחנו יודעים שהוא חזר

מטי צרפתי הרכבי:  נוצר איזה שהוא פער, אבל הפער הזה יצומצם בקרוב

מטי צרפתי הרכבי:  מתוך 256 מיליון שקלים שחולקו ל-394 בתי אב, בכל הערים, הממוצע למשפחה הוא 552 שקלים

מטי צרפתי הרכבי:       אני הלכתי ובדקתי, אם זה הממוצע, הוא נע בין כ-300 שקלים עד כ-1,700 שקלים

מטי צרפתי הרכבי:  הלכתי ובדקתי כפול מהממוצע

מטי צרפתי הרכבי:  552 זה 1,105

מטי צרפתי הרכבי:  בדקתי איזה רשויות מקבלות מעל כפול מהממוצע

מטי צרפתי הרכבי:  אם אנחנו מדברים על סטטיסטיקה, אז אני מסתכלת למשל שבאלעד הממוצע למשפחה הוא 1,700; בבית שמש הממוצע למשפחה הוא 1,400; בביתר עילית הממוצע למשפחה הוא 1,533; בגבעת זאב הממוצע למשפחה הוא 1,105; במודיעין עילית הממוצע למשפחה הוא 1,790; בנחל שורק הממוצע למשפחה הוא 1,158; בעמנואל הממוצע למשפחה הוא 1,312; בקריית יערים הממוצע למשפחה הוא 1,330; באבו סנאן הממוצע למשפחה הוא 1,100; באל בטוף 1,110; בבני ברק 1,449

יסמין פרידמן: איפה העוני הכי גדול? בפזורה

יסמין פרידמן:  תקריאי כמה הפזורה מקבלים

מטי צרפתי הרכבי: ביבנאל 1,222 וברכסים 1,479

מטי צרפתי הרכבי:  מניתי את כל הרשויות שקיבלו כפול מהממוצע

מטי צרפתי הרכבי:  אני לא ארחיב לגבי אוכלוסיות שאנחנו יודעים שהם אוכלוסיות חלשות – רשויות ערביות, רשויות בדואיות, ששם, לדוגמה אני יכולה לומר לכם בכסייפה 490; ברהט 800; אעבלין 600; ובבוסתאן, ובבאקה אל-גרבייה

מטי צרפתי הרכבי:  בקיצור, כמובן שממוצע הוא קו אמצע

מטי צרפתי הרכבי:  אבל נראה, כך נראה

קריאה: מי הכי פחות?     

מטי צרפתי הרכבי: אני יכולה לבדוק לכם

יסמין פרידמן: הפזורה הבדואית

מטי צרפתי הרכבי: כן, הפזורה הבדואית

מטי צרפתי הרכבי:  קודם כל רשויות שיש בסוציו גבוה ויש להם רק אוכלוסייה קטנה, כמו מועצות אזוריות וערים שהם בסוציו גבוה

מטי צרפתי הרכבי:  וזה ככה

מטי צרפתי הרכבי:  וכשאת שואלת את השאלות אז הם מספרים מה מקורות ההכנסה, מה הקריטריונים לזכאות

מטי צרפתי הרכבי:  מה שיעור הזכאות, הם קיבלו גם של חב"ד, גם פתחון לב

מטי צרפתי הרכבי:  אבל באמת הדבר הכי מטריד שמשרד הפנים לא היה נכון למסור את הפילוח לפי סוג אוכלוסייה

מטי צרפתי הרכבי:  לא יהודים-ערבים, לא פיזור גיאוגרפי

מטי צרפתי הרכבי:  הרי אין בעיה לתת את הפילוח הזה של חלוקת הכספים לפי הרבה סוגי פילוחים

מטי צרפתי הרכבי:  גיאוגרפיה, דת, זיקה, מידת חילוני-חרדי

מטי צרפתי הרכבי:  אפשר היה לעשות פילוח קצת יותר עמוק

מטי צרפתי הרכבי:  אני מקווה שבמשרד הרווחה את כן תקבלי את זה

מירב כהן: קודם כל זה שמשרד הפנים לא כאן ולא מצא לנכון להעביר מידע מלא – מלמד על החשיבות בעיניהם

מירב כהן:  הם לקחו לעצמם את כל הכסף ולא מתנהלים באחריות שמחייבת כשאתה לוקח סכומים כאלה

מירב כהן:  והנתונים זועקים

מירב כהן:  30% של משפחות רעבות

מירב כהן:  זה שפל שאין כדוגמתו

מירב כהן:       עכשיו אני אגיד לך מה התשובות שאני קיבלתי לשאלות

מירב כהן:  אז כפי שאמרת, רק 72% מהמימוש של הכספים בשנת 2023

מירב כהן:  שאלתי האם אתם בוחנים את הקריטריונים מחדש, כפי שהתחייבתם בבג"ץ והתחייבתם כאן בוועדה? "טרם התכנס צוות לבחינת הקריטריונים"

מירב כהן:  אנחנו בחודש דצמבר, הפרויקט הוא לשנת 2024

ד"ר ישי מנוחין: הם התחייבו לבית המשפט העליון עד ה-24 בדצמבר לתת את הנתונים לשינוי הקריטריונים

מירב כהן: אז פה, בניגוד למה שהם התחייבו בבג"ץ, טרם התכנס צוות לבחינת הקריטריונים

מירב כהן:  שאלתי מתי אתם הולכים בשנת 2024 לחלק את אותם תווים? כי אנחנו במצב חירום, אנחנו צריכים את זה מהר

מירב כהן:  אנחנו לא רוצים לחכות לחגים, לאפריל

מירב כהן:  אנחנו עכשיו בזמן חירום

מירב כהן:  "לא ידוע מה יהיה מועד החלוקה ל-2024"

מירב כהן:  אלה התשובות הלקוניות המאכזבות והמקוממות

מטי צרפתי הרכבי: גברתי, אני תובעת את כבוד הבית הזה

מטי צרפתי הרכבי:  אנחנו בכנסת ישראל

מטי צרפתי הרכבי:  תפקידנו לפקח על הרשות המבצעת

מטי צרפתי הרכבי:  תפקידנו לפקח על משרדי הממשלה

מטי צרפתי הרכבי:  והעובדה שהם לא כאן והם זורים כזאת עמימות גם לגבי שנת הכספים 2024 וגם לגבי המימוש של 2023 זועקת לשמיים ומלמדת על היעדר שקיפות, על מנהל לא תקין ועל חוסר כבוד לפרלמנט הישראלי

תמר בנתורה: אני רק אגיד שמדובר בעתירה שהיא תלויה ועומדת והממשלה צריכה להגיש הודעה מעדכנת לבג"ץ וזה כן הליך שמתנהל בבית משפט

מירב כהן: בסדר, אני תפקידי לומר מה היה בבית משפט ומה קורה פה

מירב כהן:  ופה אומרים לי שזה לא התכנס

יסמין פרידמן: קחו את הזמן

יסמין פרידמן:  לא, שייקחו את הזמן

מירב כהן: עכשיו הייתי רוצה התייחסות של משרד המשפטים

מירב כהן:  מי נמצא פה מטעם משרד המשפטים? משרד המשפטים לא נמצא

מירב כהן:  מה שנקרא תחגגו

מירב כהן:  לקחו כסף, אני לא רואה פה שום דיווח על מה קורה עם זה

מירב כהן:  והבעיות מאוד קשות

מירב כהן:       כן, בבקשה

מירב כהן:  מי רוצה להתייחס לעניין הפרויקט של תלושי המזון? בבקשה

ד"ר ישי מנוחין: ישי מנוחין, ארגון "מזון"

ד"ר ישי מנוחין:  התחושה בשטח של הארגונים שמחלקים היא שלא יהיה המשך של הפרויקט הזה אם הוא בתוך הכספים הקואליציוניים והם צריכים לצמצם את הכספים הקואליציוניים

ד"ר ישי מנוחין:  שני הארגונים חשים שעל פי מידע שהם קיבלו, שלא יהיה המשך

ד"ר ישי מנוחין:  שלא יחולקו השנה 600 מיליון

ד"ר ישי מנוחין:  שזה הקיצוץ בכספים הקואליציוניים שמשרד האוצר

יסמין פרידמן: ברור

יסמין פרידמן:  איפה נקצץ אם לא אצל רעבים

יסמין פרידמן:  איפה? אצל אורית? לא

יסמין פרידמן:  רעבים, הגיוני

יסמין פרידמן:  אני יכולה להגיד משהו? רק אם הוא סיים

יסמין פרידמן:  אני רק רוצה, אני חייבת להגיד את זה, כי זה כל כך

יסמין פרידמן:  אני יודעת שזה נראה לא קשור, אבל זה סופר קשור

יסמין פרידמן:  כל העבודה, גם של הפורום לתזונה וגם של המועצה לביטחון תזונתי – אנחנו מאבדים 20 מיליארד שקלים של מזון

יסמין פרידמן:  כל שנה נזרק מזון במדינת ישראל ב-20 מיליארד

יסמין פרידמן:  אתם משקיעים מיליארד שקלים בתלושים? בסדר

יסמין פרידמן:  אבל אם נשקיע 900 מיליון בחצי מהצלת המזון אנחנו פותרים את כל אי הביטחון התזונתי

יסמין פרידמן:  והממשלה הזאת לא מתייחסת לזה

יסמין פרידמן:  אפילו לא באיזה תוכנית קטנה

יסמין פרידמן:  בואו נעשה פיילוט, בואו נעשה משהו

יסמין פרידמן:  אפשר גם להציל מזון, גם לעזור לאיכות הסביבה וגם לפתור את נושא הרעבים

יסמין פרידמן:  וזה הורג אותי שזה לא בא לידי ביטוי

מירב כהן: תודה

מירב כהן:  רגע, אני אתן לכולם

מירב כהן:  משרד האוצר, תאיר פה? תודה שבאת

מירב כהן:  האם יש לכם מידע לגבי הקריטריונים, החלוקה של הפעימות הבאות בשנת 2024 של תלושי המזון?      

תאיר ראבוחין: תאיר, אגף תקציבים במשרד האוצר

תאיר ראבוחין:  אני אשמח באמת להתייחס לסוגייה של כרטיסי המזון והתקציבים הקואליציוניים

תאיר ראבוחין:  אנחנו שוב ושוב, גם במסגרת הוועדות – כאן וגם בעבודה ורווחה – וגם באופן כתוב בעמדה שאנחנו פרסמנו בנושא ההסכמים הקואליציוניים באופן כללי, סקרנו את הבעייתיות שבהקצאת כספים כל כך משמעותיים לתחום הביטחון התזונתי בדרך שנבחרה

תאיר ראבוחין:  דרך הכרטיסים שאכן חולקו סביב החגים בפעימה אחת בצורה שברור לכל אנשי המקצוע שלא מטפלת בבעיית אי הביטחון התזונתי

יסמין פרידמן: היא קצת שוחד בחירות גם? סליחה

יסמין פרידמן:  לא יכולתי להתאפק

תאיר ראבוחין: אני אגיד, מאחר והפרויקט הזה נעשה גם ב-2023 וגם מתוכנן ב-2024 וזה נוגע להסכמים קואליציוניים אז זה בוודאי לא משהו שהוא נמצא בבסיס ולא משהו שגם הבסיס כרגע ל-2024 וכל מה שקשור ל-2024 מבחינת התקציב עוד לא ברור

תאיר ראבוחין:  אבל בוודאי שההסכמים הקואליציוניים הם במרכז השאלות לגבי אם יהיו או לא יהיו ומה מתוכם ייצא לפועל

תאיר ראבוחין:  ובגלל שהפרויקט הזה נמצא בתקציבים הקואליציוניים אז הם - - -     

מירב כהן: האם נעשתה עבודה מולכם, בממשלה, לחשוב איך הופכים את זה, אני מבינה שבהתחלה היה בלגן ועשו את זה מהר מהר

מירב כהן:  איך מכניסים את זה למסלול? הם אמרו שאולי הם יעבירו את זה למשרד הרווחה, יכניסו את זה לבסיס התקציב, יתקנו את הקריטריונים

מירב כהן:  יעשו את זה בדרך המלך

מירב כהן:  האם יש איזה שהוא תהליך עבודה?      

תאיר ראבוחין: כשהיועצת המשפטית לממשלה אישרה את ההקצאה של התקציב הקואליציוני לכרטיסי מזון ב-2023 האמירה הייתה שב-2024 באמת כמו שכבר נאמר פה תהיה חייבת להתכנס איזה שהיא ועדת מנכ"לים שתקבע מחדש את הקריטריונים, תבחן את הנתונים של החלוקה ב-2023

תאיר ראבוחין:  הדבר הזה אכן עדיין לא קרה

תאיר ראבוחין:  כמובן שגם פרצה מלחמה באמצע, אבל אני כן אומר שזה לא קרה עדיין ואני בעצמי פעם ראשונה שומעת את הנתונים שהובאו פה בפני הוועדה בנושא ההקצאה שכבר הייתה של משרד הפנים

מטי צרפתי הרכבי: ב-7 באוקטובר הזמן עמד מלכת

מטי צרפתי הרכבי:  כולנו עדיין ב-7 באוקטובר 2023, עוד לא עברנו ל-2024

מטי צרפתי הרכבי:  זה המצב

מטי צרפתי הרכבי:  אנחנו עדיין בשנת 2023, כולנו

מטי צרפתי הרכבי:  כולנו ב-2023

מירב כהן: המלחמה הופכת את הצורך ליותר דחוף

מטי צרפתי הרכבי: אבל גברתי יושבת-הראש, אנחנו עדיין ב-2023

יסמין פרידמן: מבחינת הממשלה

מטי צרפתי הרכבי: לא, גם מבחינת כל העם

מטי צרפתי הרכבי:  אנחנו עדיין ב-2023

מטי צרפתי הרכבי:  לא עברנו ל-2024

מטי צרפתי הרכבי:  הזמן עמד מלכת

מירב כהן: תאיר, יש לך עוד משהו להוסיף?     

תאיר ראבוחין: לא

תאיר ראבוחין:  רק מה שאמרתי לגבי ההסכמים הקואליציוניים

תאיר ראבוחין:  כמו כל התקציב אין יכולת לומר עליהם שום דבר וגם הפרויקט הזה הוא במסגרת אותם הסכמים

תאיר ראבוחין:  נעדכן

מירב כהן: אוקיי, אני פותחת לעוד התייחסויות

מירב כהן:  שם ותפקיד

ענת שוסטר: ענת שוסטר, הקרן לרווחת נפגעי השואה

ענת שוסטר:  אני קצת רוצה לדבר על כרטיסי המזון האלה

ענת שוסטר:  כי ניצולי השואה שלנו לא יודעים איך מקבלים אותם

ענת שוסטר:  הם מתקשרים למענים שם והם לא מצליחים לקבל מענה

ענת שוסטר:  הכול דרך האינטרנט, הכול דרך קווים שאין שם מענה

ענת שוסטר:  הם באמת בסימני שאלה

ענת שוסטר:  הם לא יודעים אם הם זכאים, לא זכאים, כן יקבלו, איך יקבלו

ענת שוסטר:  כל התהליך של הקבלה של כרטיסי המזון האלה הוא מאוד לוטה בערפל

ענת שוסטר:  לא לכולם גם יש מענה ברוסית

ענת שוסטר:  רוב הנזקקים הם דוברי רוסית

מירב כהן: האם פניתם למשרד הפנים והפניתם את השאלה הזאת וקיבלתם איזה שהוא מענה?     

ענת שוסטר: לא

ענת שוסטר:  ניסינו דרך הארגונים עצמם

ענת שוסטר:  שיש הרי שתי עמותות שמתעסקות בזה

ענת שוסטר:  וכל אחד, אנחנו פונים אחד אחד עם הניצולים שאומרים כן מגיע לנו, לא מגיע לנו? אנחנו כן צריכים את תווי המזון האלה, אנחנו כן צריכים לרכוש אוכל

ענת שוסטר:  בפרט כשיוקר המחיה עולה

מירב כהן: זה פשוט מחריד בעיניי

מירב כהן:  שורדי שואה לא יודעים אפילו איך לקבל את תווי המזון, לא עונים להם ואין פה אפילו נציג של משרד הפנים שייתן תשובה

מטי צרפתי הרכבי: אבל הפלא ופלא, בכל היישובים שהקראתי אין אינטרנט

מטי צרפתי הרכבי:  בבתים אין מחשב, אין טלוויזיה, אין אינטרנט

מטי צרפתי הרכבי:  הפלא ופלא הם כן מצליחים לממש את התקציב הזה

מטי צרפתי הרכבי:  זה ההזיה

מטי צרפתי הרכבי:  כל היישובים שהקראתי אין להם אינטרנט בבית, אין להם מחשב, אין להם טלפונים חכמים

מטי צרפתי הרכבי:  הם לא יודעים להיכנס לאתר

מטי צרפתי הרכבי:  והפלא ופלא

מירב כהן: תודה לך

מירב כהן:  כן, בבקשה

רותי הרבשטיין: אני רותי הרבשטיין, אני עובדת סוציאלית בכירה בדימוס

רותי הרבשטיין:  אני יפואית

רותי הרבשטיין:  ובחודשיים האחרונים אני התגייסתי לרכז פרויקט ביפו, להנגיש את תווי המזון, להתמודד קצת עם הבעיות שאת מדברת עליהן

רותי הרבשטיין:  וברור לגמרי שללא העזרה הזאת יש המון אנשים שלא היו מקבלים את המעט מעט מעט

רותי הרבשטיין:  עכשיו, עם העזרה שלנו, לקח לי המון זמן להבין איך אני בכלל ממלאת את הטפסים ואיך אני משיגה את האישורים

רותי הרבשטיין:  אז עם העזרה הזאת אנחנו עדיין תקועים

רותי הרבשטיין:  אנחנו מילאנו 60 טפסים

רותי הרבשטיין:  מתוך ה-60 טפסים 10 אושרו

רותי הרבשטיין:  מתוך ה-10 שאושרו אף אחד לא קיבל

רותי הרבשטיין:  זה איפה שהוא בצנרת

רותי הרבשטיין:  אין מישהו ברשות המקומית שמדבר איתנו, אין מישהו בתוך, פתחון לב זה מי שמבצע בשביל תל אביב

רותי הרבשטיין:  כל הזמן אני מקבלת טלפונים מאנשים ששואלים על ה-300 שקלים המסכנים האלה

רותי הרבשטיין:  על המקסימום

רותי הרבשטיין:  זה נורא

יסמין פרידמן: אגב, מי גייס אותך להתנדב? מעניין

רותי הרבשטיין: מי גייס אותי – יש ביפו קבוצה של תושבים יהודים וערבים שמנסים לשפר את המצב

רותי הרבשטיין:  ועבדתי עם ארגון "רבנים לזכויות אדם" שלימדו אותי מהר מאוד את המלאכה

מירב כהן: תודה רבה לך

מירב כהן:  הדברים שלך חשובים, תודה

מירב כהן:  בקי

בקי כהן קשת: בקי כהן קשת, קול רבנים לזכויות אדם ופורום מאבק בעוני

בקי כהן קשת:  אני רוצה לדבר על כמובן חוץ מזה שה-600 שזה קריטי שתקציב של 2024 יכלול סכום משמעותי שיתייחס לגודל החוסר ביטחון תזונתי

בקי כהן קשת:  זה כמובן סעיף ראשון במעלה

בקי כהן קשת:       אני רוצה להתייחס לסכומים שנשארו מ-400 מיליון

בקי כהן קשת:  הסכומים האלה שוריינו

בקי כהן קשת:  בתחילת הדברים נאמר חד משמעית שהם שוריינו ולא שלא הספיקו בגלל דפוס בארי, הם שוריינו עבור מי שצריך להגיש בקשה וראוי שכך

בקי כהן קשת:  אלא שגם נאמר חד משמעית ש-8 מיליון שקלים ילכו למיצוי זכויות מועם משרד הפנים או מי שהוא ימנה, כן? ויפעיל אותו, על מנת שאנשים יצליחו, היות ולא לכל אחד יש מרצה בדימוס ועורך דין צמוד להגיש את הבקשה

בקי כהן קשת:  משרד הפנים הקדיש, כולנו שמענו את השר ארבל, 8 מיליון שקלים, למיצוי הזכויות

בקי כהן קשת:  הייתה הבנה שצריך לפעול באופן אקטיבי למיצוי זכויות

בקי כהן קשת:  גם הייתה אמירה אפילו מפורשת, שהצדיקה את הסכום חצי

בקי כהן קשת:  אתם זוכרים שמקבלי הבטחת הכנסה מקבלים רק חצי, והסבירו לנו שזה כדי להיטיב עימם

בקי כהן קשת:  כיוון שהאפשרות הזאת שיקבלו חצי, יישבו איתם להגיש את הבקשה הזאת לחצי השני גם יוכלו לעזור להם במיצוי זכויות נרחב יותר

בקי כהן קשת:  אולי יקבלו הנחה בארנונה כל חודש

בקי כהן קשת:  אז החסד הזה שהובטח להם באמצעות זה שייתנו להם פחות תווי מזון כמובן לא התקיים

בקי כהן קשת:       אנחנו רוצים להגיד שעדיין יש זמן

בקי כהן קשת:  כי לשמחתנו משרד הפנים נענה לפניות חוזרות ונשנות, גם שלנו וגם לפי דעתי של עוד ארגונים, והאריך את הזמן עכשיו להגיש את התווי מזון

מטי צרפתי הרכבי: עד ה-31 במרץ

בקי כהן קשת: אז עכשיו יש זמן להגיש תווים

בקי כהן קשת:  אבל עכשיו צריך שיהיה מימוש של ה-8 מיליון ויהיה מי שיעזור לאנשים להגיש את זה

בקי כהן קשת:  עכשיו יותר מזה, בתקופה שלנו, עם כל גודל האסונות שקרו לנו, המדינה השכילה להקים מערך מיצוי זכויות עבור מפונים

בקי כהן קשת:  אפילו ניידות יכולות להגיע לכפרים הלא מוכרים בנגב

בקי כהן קשת:  זאת אומרת האמצעי לעשות את זה קיים, לכאורה הכסף משוריין

בקי כהן קשת:  נותר לעשות את השידוך הזה על מנת שיהיה מיצוי זכויות ואנשים בפועל יקבלו את התווים האלה שהם צריכים

בקי כהן קשת:  האוכלוסיות הכי מוחלשות כפי שחברת הכנסת קראה ביישובים הלא מוכרים

בקי כהן קשת:  הם קיבלו רק מי שהיה לו זכאות אוטומטית, בחצי סכום או אלה שהיו חלקים

בקי כהן קשת:  אז אנחנו בעצם מדברים על 3,300 תווים שחולקו במגזר הזה בינתיים בסך הכול

בקי כהן קשת:  אז יש עוד מה לעשות ממש היום

בקי כהן קשת:  יש את איך לעשות, יש את הכסף

בקי כהן קשת:  ואם משרד הפנים יירתם לזה אני מאמינה שאפשר יהיה לשפר בצורה ניכרת את הנתונים שקיבלנו היום

מירב כהן: תודה

מירב כהן:  אני אתן קדימות כמובן למי שהגיע ונמצא כאן, ואז נעבור לזום

מירב כהן:  בבקשה

ד"ר דורית אדלר: יש הרבה דברים שאנחנו לא יודעים

ד"ר דורית אדלר:  תראי, אני בכל זאת רוצה קצת להרחיב את הספקטרום, דווקא בגלל, קודם כל הערכה גדולה על זה שאת מזמנת את הישיבות האלה

ד"ר דורית אדלר:  ומאחר בישיבה מקבילה עכשיו דנים בהסרת רגולציות על מזון במטרה להוזיל את יוקר המחיה, עכשיו יש פרסום שסוגת מעלה מחירים, מייקרת סוכר וקטניות בעד 40%

ד"ר דורית אדלר:  קטניות

ד"ר דורית אדלר:  עד 40%

ד"ר דורית אדלר:  בישיבה קודמת של ישיבה של ועדת הבריאות הבאתי דוגמה של גיל, שהמחיר שלו הוא 1

ד"ר דורית אדלר: 60, בהשוואה ל-4 או 5 שקלים של כל מיני יוגורטים אחרים

ד"ר דורית אדלר:  שזה דווקא כן תחת רגולציה של פיקוח על מזון שעדיין נשארו כמה שרידים

מירב כהן: וזה לא פחות בריא

ד"ר דורית אדלר: זה לא פחות בריא

מירב כהן: אצלנו אוכלים רק גיל

מירב כהן:  הצוות שלי יכול להעיד

ד"ר ישי אוסטפלד: מחירי הסוכר זה לא נורא

ד"ר דורית אדלר: מה שאני מזמינה אותך קודם כל לזמן אולי ישיבה קצת יותר רחבה, עם נציגים של עוד כמה ועדות שדנות סביב מערכת המזון

ד"ר דורית אדלר:  הייתה קטסטרופה עכשיו של החקלאות שקורסת, עוטף עזה, כל הנושאים האלה

מירב כהן: לצערי זה לא במנדט של הוועדה הזאת

מירב כהן:  אני הייתי שמחה

מירב כהן:  אני הצלחתי לפלוש לנושא הזה מהפרספקטיבה של שורדי שואה, זקנים

ד"ר דורית אדלר: דרך אגב, שורדי שואה חלק מהם הקימו לדעתי את היישובים האלו שעכשיו אנחנו מדברים על תקומה

ד"ר דורית אדלר:  אפשר לתפור את הדבר הזה

מירב כהן: לא, לא, אני אציע את זה

מירב כהן:  רק שתדעי שזה לא בסמכותי, אחרת הייתי עושה את זה מחר בבוקר

ד"ר דורית אדלר: נעזור לך

ד"ר דורית אדלר:  מה שאני רוצה להגיד זה כמה דברים: דיברתם על נתונים של 30% של אי ביטחון תזונתי

ד"ר דורית אדלר:  אנחנו צפויים שזה יעלה

ד"ר דורית אדלר:  מחירי המזון צפויים לעלות

ד"ר דורית אדלר:  כל התחרות כביכול והסרת רגולציה, אנחנו יודעים שזה לא מתגלגל לצרכן והמדינה למעשה מפקירה את אזרחיה

ד"ר דורית אדלר:  היא לא מממשת את הזכות יסוד למזון

ד"ר דורית אדלר:  בפרט למזון בריא באופן עקרוני

ד"ר דורית אדלר:       אנחנו רואים שהממשלה הזאת עצרה את ביטול המס על הסוכר, מיליארד שקלים שהיו יכולים לטפל פה בהרבה מאוד דברים

ד"ר דורית אדלר:  דיברה פה נציגת "לתת" שהיא מדברת על בין 3 ל-5 מיליארד שקלים שצריך למגר את האי ביטחון תזונתי

ד"ר דורית אדלר:  אני רוצה למסגר את זה בשני מסלולים: אנחנו במדינת ישראל אין סיבה שיהיה בן אדם אחד באי ביטחון תזונתי

ד"ר דורית אדלר:  עדיין, שום סיבה

ד"ר דורית אדלר:  אנחנו צריכים למגר את אי הביטחון התזונתי

ד"ר דורית אדלר:  תלושים לא ממגרים אי ביטחון תזונתי

ד"ר דורית אדלר:  בארצות הברית התלושים, ה-SNAP, זה התקציב השני או השלישי בגודלו בארצות הברית הגדולה והחולה

ד"ר דורית אדלר:       לכן אני אומרת, אנחנו צריכים לראות איך אנחנו בראש ובראשונה קוראים לממשלה עכשיו להנגיש כלכלית סל מזון בריא, בסיסי ובר קיימא

ד"ר דורית אדלר:  שימו לב, 40% עלייה של קטניות, שזה הבסיס למזון הבריא

מירב כהן: מטורף

מירב כהן:  תודה רבה

מטי צרפתי הרכבי: מלחמה ביוקר המחיה

ד"ר דורית אדלר: אני מקווה שאת מזמנת פגישה, ננסה לעזור לך

מירב כהן: אני אנסה

מירב כהן:  אני לא יכולה להבטיח משהו רחב עם כל הוועדות, אבל אני אעשה מה שבכוחי

מירב כהן:  עוד מישהו כאן שטרם התייחס? נציגת משרד הבריאות, בקצרה, כן

פרופ' רונית אנדוולט: מילה אחת

פרופ' רונית אנדוולט:  בתחילת האירוע של המלחמה הזאת ראינו שדווקא כפרים ערבים ויישובים בלתי מוכרים לא היה להם בכלל נגישות למזון

פרופ' רונית אנדוולט:  זאת אומרת גם המכולות היו סגורות ואלה שהיו פתוחות לקחו מחירי רצח על כל מזון הכי בסיסי

פרופ' רונית אנדוולט:  וכאן זו אוכלוסייה שלמה שגם לא מוכרת לרווחה

פרופ' רונית אנדוולט:  זאת אומרת מה שעושים ברווחה באמת שקיבלו תקציב נוסף, באמת מי שפונה אליהם הם נותנים לו מענה

פרופ' רונית אנדוולט:  אבל הרבה אנשים, כמו שנאמר כאן, לא יודעים לפנות, לא יודעים אפילו מה הזכויות שלהם

פרופ' רונית אנדוולט:  והלא מוכרים אין להם גם זכויות

פרופ' רונית אנדוולט:  ואז בעצם הם נופלים בין הכיסאות, זה רק עמותות סיוע שעזרו להם

פרופ' רונית אנדוולט:  ובעצם אין דרך בשוטף לדאוג לזה שיהיה שם ביטחון תזונתי כמו שצריך

פרופ' רונית אנדוולט:  וכאן אמרה חברת הכנסת קודם שהם מתחת לרדאר

פרופ' רונית אנדוולט:  זאת אומרת גם כשמקבלים הם מקבלים מעט מאוד

מטי צרפתי הרכבי: רק לציין שבמכתב של משרד הפנים, גברתי, הם כותבים שהרשויות המקומיות עדיין לא העבירו את הבקשות שהוגשו ידנית, היות והמועד האחרון

מטי צרפתי הרכבי:  זאת אומרת יש כאן רשויות מקומיות שמעבירות את הבקשות בצורה שיטתית

מטי צרפתי הרכבי:  מנגד יש אנשים בודדים שצריכים למלא את כל הטופסולוגיה

מטי צרפתי הרכבי:  זאת אומרת יש כאן משהו סדור

מטי צרפתי הרכבי:  וכשמדברים על בקשות מיוחדות הם מתייחסים לזה שזה פרטני

מטי צרפתי הרכבי:  השיפוי עבור רשויות מקומיות יכול להינתן רק עבור בקשות שהוגשו על ידי התושבים

מטי צרפתי הרכבי:  זאת אומרת הם יוצרים איזה עמימות

מטי צרפתי הרכבי:  חלק מהיישובים ההגשה היא שיטתית, מאסיבית, גורפת

מטי צרפתי הרכבי:  ובחלק מהרשויות לך ותפתח את האינטרנט ותנסה להגיש את הבקשה בעצמך

מטי צרפתי הרכבי:  וזה כאן העיוות

מירב כהן: כן, את צודקת

ד"ר ישי מנוחין: רק להוסיף על זה מילה אחת

ד"ר ישי מנוחין:  ה-253 רובו ככולו זה הנתינה האוטומטית, דרך ההנחות בארנונה שהרשויות העבירו

ד"ר ישי מנוחין:  אין כמעט, ושמענו מספר עדויות ואנחנו מקבלים הרבה עדויות מהשטח, הבקשות הפרטניות שהם אמרו אנשים ימלאו ואז ניתן – לא התקבלו

מירב כהן: אתה יודע, בוא נשים את האמת על השולחן: זו הייתה כוונת המשורר מלכתחילה

מירב כהן:  הכוונה הייתה בואו תנו לנו לתת רגע דוך - -     

ד"ר ישי מנוחין: לקהל שלנו

מירב כהן: - - למשפחות מרובות ילדים שזכאיות להנחות בארנונה ורק להם

מירב כהן:  כל היתר שימלאו טפסים, ייצא ייצא, לא ייצא לא ייצא

מירב כהן:  זו האמת

ד"ר ישי מנוחין: זה מה שהם עשו

מירב כהן: וכך זה נראה

מירב כהן:  אני חס וחלילה לא נגד לתת למשפחות מרובות ילדים לפי המבחן של הארנונה

מירב כהן:  כל ילד רעב, לא משנה מאיזה סקטור, צריך לקבל

מירב כהן:  אבל כולם צריכים לקבל

מירב כהן:  והשיטה הזאת מפספסת, פשוט מפספסת אנשים רעבים שזקוקים לעזרה

מירב כהן:  כי מבחן הארנונה הוא לא מבחן רלוונטי כדי לגלות מי זקוק לעזרה מבחינה תזונתית

רותי הרבשטיין: עיריית תל אביב משתמשת בטפסים של מבחן הארנונה

רותי הרבשטיין:  אני יכולה לחלק לכם כאן ואז תבינו איך אי אפשר לעמוד בזה

רותי הרבשטיין:  זה פשוט מטורף

רותי הרבשטיין:  תראו איזה יופי, תראו, תראו

מירב כהן:  זה המון

מירב כהן:  עוד מישהו פה שטרם התייחס? אוקיי, רוני, התייחסות אחרונה מכאן ואז אני עוברת לזום

מטי צרפתי הרכבי: חוסר הצדק משווע

מירב כהן: חוסר צדק משווע, באמת

פרופ' רוני סטריאר: אני חושב, אני מאוד אשמח שהכספים הקואליציוניים יבוטלו לחלוטין

פרופ' רוני סטריאר:  ואם לא, אז אני מבקש מהממשלה להעביר את הכספים האלה למשרד הרווחה, זה ארגון שאמון על הנושא של ביטחון תזונתי

פרופ' רוני סטריאר:  על פי חוק המועצה הלאומית לביטחון תזונתי מ-2011

פרופ' רוני סטריאר:  זה חשוב מאוד

פרופ' רוני סטריאר:       תשימו לב, לאור המלחמה, יישובים שההכנסה הממוצעת או התרומה הממוצעת של כרטיסי המזון הנמוכים ביותר זה שדרות, אשקלון, וכל הארגונים שהם מופגזים כיום

פרופ' רוני סטריאר:  שימו לב

פרופ' רוני סטריאר:  שם הזכאים היו ממש מעטים, מעטים ביותר

פרופ' רוני סטריאר:  אני חושב שבאשקלון זה היה 80-90 אנשים

פרופ' רוני סטריאר:  ממש, זה היה משהו ממש מזעזע

פרופ' רוני סטריאר:  והם קיבלו גם כן את התרומה הנמוכה ביותר

מטי צרפתי הרכבי: באשקלון בתלושים זה היה 376

פרופ' רוני סטריאר: כן

מירב כהן: תודה רוני

ד"ר דורית אדלר: משפט אחד שחייבים להגיד

ד"ר דורית אדלר:  הנושא של רעב עולה גם בהקשר של החטופים שלנו

ד"ר דורית אדלר:  אנחנו לא יכולים להתעלם מהדבר הזה

ד"ר דורית אדלר:  והדבר הזה אומר שכל יום שהם נמצאים שם הסיכוי שלהם למות מתת-תזונה הוא פשוט קטסטרופלי

ד"ר דורית אדלר:  חייבים להחזיר את כולם עכשיו

מירב כהן: ברור

מירב כהן:  עם זה פתחתי

מירב כהן:  אני אתן סבב קצר של התייחסויות לאנשים שנמצאים בזום

מירב כהן:  נתחיל עם יפעת צולל

מירב כהן:  יפעת, בקצרה

יפעת צולל: תודה

יפעת צולל:  אני מתנצלת שלא הצלחתי להגיע

יפעת צולל:  עו"ד יפעת צולל, סמנכ"ל ויועצת משפטית של חדו"ש לחופש דת ושוויון

יפעת צולל:  אנחנו הגשנו את העתירה בעניין של תלושי המזון

יפעת צולל:  צריך לומר שבית המשפט העביר ביקורת מאוד מאוד קשה על הקריטריונים כפי שנקבעו ל-2023

יפעת צולל:  וקבע שלא יאפשרו לעשות את זה שוב ב-2024

יפעת צולל:  יש לי חשש שבגין העובדה הזאת יש איזה חשיבה אולי לוותר על התקציב הזה, שהוא תקציב כל כך חשוב לקידום ביטחון תזונתי, אם היה מחולק נכון

יפעת צולל:       אני אגיד עוד שבאמת ממה שאנחנו מבינים, אז ההתחייבות, התחייבות גם משפטית, גם נכתבה במסמכים שהוגשו לבית המשפט העליון, שיועבר תקציב למיצוי זכויות

יפעת צולל:  שהדבר הזה פשוט לא קרה

יפעת צולל:  וכאמור, זו לא איזה שהיא אמירה בעלמה

יפעת צולל:  זה גם נאמר, נכתב במסמכים של המדינה לבית המשפט העליון וגם נאמר בדיון

יפעת צולל:  אני אגיד שנכון שהם היו כבר אמורים להעביר את התשובה שלהם, אבל המדינה ביקשה הארכה קצרה, עד מוחרתיים

יפעת צולל:  זאת אומרת עד 4 בינואר הם אמורים לשלוח את התשובה לבית המשפט העליון ואנחנו כמובן מחכים לראות את זה ולהתייחס בהתאם

מירב כהן: יפעת, לסכם

יפעת צולל: כן, כן

יפעת צולל:  משפט אחרון, שראיתי הבוקר שפורסמה טיוטת התקנות החדשה לגבי ההנחות בארנונה לשנת 2024

יפעת צולל:  וכשמסתכלים על זה אז רואים שלא רק שרק מעל 7 נפשות ההנחות בארנונה עולות ל-90%, קודם הם היו 80%

יפעת צולל:  אז ככל שהמספר הילדים גדל אז הסכום פר ילד עולה

יפעת צולל:  זאת אומרת עד 4 נפשות זה הולך ויורד ואז פתאום זה עולה

יפעת צולל:  באופן בלתי ברור לחלוטין

יפעת צולל:  ומפלה בצורה מאוד ברורה

יפעת צולל:  באמת מדובר פה על איזה שהוא מהלך שהוא מתוכנן והוא רב שלבי

יפעת צולל:  זאת אומרת, כל ההנחות האלה בארנונה שמתייחסות למספר הנפשות הן הבסיס לשורה של באמת הנחות והטבות נוספות באופן מאוד ברור שמוגדר לטובת הציבור החרדי ונציגיו בשלטון משרתים אותו באופן ישיר בהעברת כספים לא סבירה לחלוטין

יפעת צולל:  תודה

מירב כהן: כואב לי

מירב כהן:  ממש כואב לשמוע את זה

מירב כהן:  זה כואב כי אני לא נגד לתת גם לאנשים אחרים

מירב כהן:  אני לא נגד כלום

מירב כהן:  אני רק רוצה שכל מי שצריך יקבל

מירב כהן:  זה לא שאני נגד סקטור כזה או בעד סקטור אחר

מירב כהן:  אני בעד כולם, רק תנו למי שצריך, לא משנה מאיזה סקטור הוא

מטי צרפתי הרכבי: גברתי, את זועקת את הזעקה של אוכלוסיות שלא באות לידי ביטוי

מטי צרפתי הרכבי:  שלא מקבלות

מירב כהן: ביקש להתייחס בזום מנדי, מאשל חב"ד

מירב כהן:  בבקשה מנדי

מנדי בלוי: כן, שלום

מנדי בלוי:  שמי מנדי בלוי

מנדי בלוי:  אני מאשל חב"ד

מנדי בלוי:  אנחנו בעצם מנהלים גם את המיזם הלאומי של משרד הרווחה ואנחנו גם מנהלים מחצית מהמזון של משרד הפנים

מנדי בלוי:  כך שאנחנו בעצם מכירים, רואים ויודעים בדיוק את המצב בשני הכיוונים

מנדי בלוי:       דבר ראשון, התייחסות ראשונה

מנדי בלוי:  כל התקצובים הממשלתיים האחרים, כולל גם משרד הפנים, אני לא הייתי מגדיר אותם כמשהו שתורם לביטחון התזונתי, כיוון שמדובר על דברים חד פעמיים

מנדי בלוי:  המיזם הוא בעצם המיזם היחיד שנותן סיוע שנתי

מנדי בלוי:  אם אנחנו מדברים על אנשים שסובלים מאי ביטחון תזונתי חמור אז זה שהוא יקבל 1,000 שקלים או 1,700 שקלים פעם בשנה, זה בוודאי לא מונע את אי הביטחון התזונתי, לא החמור ולא הרגיל

מנדי בלוי:  זה חשוב להדגיש את הדבר הזה

מנדי בלוי:  לכן אני חושב שבאמת המזון הוא הכלי המרכזי שצריך להרחיב אותו

מנדי בלוי:  אנחנו כבר קראנו לממשלה להכפיל

מנדי בלוי:      דיברה מקודם גם נציגת משרד האוצר

מנדי בלוי:  אז פשוט רק שתדעו, שגם הכסף של המיזם נחשב ככספים קואליציוניים

מנדי בלוי:  הוא לא בבסיס התקציב

מנדי בלוי:  וכשכולם קוראים לבטל את הכספים הקואליציוניים משמעות הדבר שבעצם גם המיזם של משרד הרווחה מתבטל

מירב כהן: לדעתי לא

מירב כהן:  לדעתי המיזם דווקא בבסיס

תאיר ראבוחין: הוא לא בבסיס התקציב, אבל הוא מתוקצב מידי שנה

מירב כהן: הוא לא קואליציוני

קריאה: אבל הוא גם לא בבסיס התקציב

מירב כהן: הוא לא בבסיס, אבל הוא לא קואליציוני

מירב כהן:  זאת התשובה שאומרת פה תאיר מאגף תקציבים

מנדי בלוי: לא יודע לפי מה ההגדרה כן קואליציוני לא קואליציוני

מנדי בלוי:  הוא לא בבסיס

מנדי בלוי:  המלחמה עליו, אנחנו כבר מנהלים את המיזם ארבע שנים, חמש שנים

מנדי בלוי:  לפני זה היה פיילוטים למיניהם

מנדי בלוי:  זה מוארך עשרות פעמים

מנדי בלוי:  כל פעם בעוד חודשיים, בעוד חודש, בעוד שלושה חודשים

מנדי בלוי:  משהו פה הזוי לחלוטין

מנדי בלוי:       עם כל הכבוד שמצד אחד משרד האוצר בא וצועק ואומר לא משרד הפנים, בואו נשים למשרד הרווחה – אז שיתנהל בצורה קצת אחרת ויסדר גם את המיזם בצורה יותר סדורה ונורמלית ממה שהיא מתנהלת היום

מנדי בלוי:  וזה לא קשור למשרד הרווחה

מנדי בלוי:  זה קשור לתקצוב שפשוט כל חודשיים צריך, אם אתם מבינים נכון, כמו שאמר מקודם דויד כהן, מתנהלים מול 219 רשויות מקומיות

מנדי בלוי:  שכולם חותמים איתנו חוזרים, כל חודשיים או שלושה אנחנו צריכים בעצם לחזור ל-219 רשויות

מנדי בלוי:  הם כולם צריכים לפרסם מחדש פטור ממכרז או ועדות או כל דבר שהוא, פשוט דבר הזוי, מופרע

מנדי בלוי:  לא הייתי אומר אפילו הזוי, זה דבר מופרע

מנדי בלוי:  ולכן יש כאלה רשויות שלא מספיקות, כי הן צריכות עוד פעם ועוד פעם

מנדי בלוי:  רק מתחילת השנה, מיוני, נראה לי כבר היה שלוש הארכות או ארבע הארכות

מנדי בלוי:  פעם בחודש, פעם בחודשיים, פעם בשלושה חודשים

מנדי בלוי:  כל פעם משהו אחר

מנדי בלוי:  זה בנוגע לסיפור של המיזם

מנדי בלוי:       בנוגע לסיפור של משרד הפנים

מנדי בלוי:  אנחנו, שאחראים על מחצית ממדינת ישראל, קיבלנו רק שתבינו פשוט את המקורות של השמות שאנחנו מקבלים

מנדי בלוי:  בגדול הם שני מקורות עיקריים

מנדי בלוי:  אחד זה הביטוח הלאומי והשני זה הרשויות המקומיות

מנדי בלוי:  הם מעבירים אלינו את שמות הזכאים

מנדי בלוי:  הקשישים, אם אנחנו מתייחסים לוועדה, שהוועדה אני מבין העיקר זה הנושא של הקשישים

מנדי בלוי:  אנחנו קיבלנו כ-100,000 שמות מהביטוח הלאומי של קשישים מקבלי השלמת הכנסה

מנדי בלוי:  מתוכם 85,000 כבר קיבלו את הכרטיסים

מנדי בלוי:  כמו שאמרו מקודם, היו קצת קשיים בגלל דפוס בארי

מנדי בלוי:  היו גם קשיים תקופה מסוימת בגלל חלוקה, אנשים שגויסו למילואים והיה חוסר בשליחים

מנדי בלוי:  אבל אני מעריך שבזמן הקרוב אנחנו נסיים אותם

מירב כהן: אני חייבת להגיד לפרוטוקול, להיאחז בזה שדפוס בארי שבק חיים לכמה ימים או אפילו שבק חיים, למרות שהם חזרו לתפקד מהר מאוד

מירב כהן:  וואלה, אז תסגרו דיל עם בית דפוס אחר

מירב כהן:  כאילו, יש כמה במדינת ישראל

מירב כהן:  אתם ממשלת ישראל, תסגרו את הפינה

מירב כהן:  כאילו, זו הפקה פשוטה, לא הפקה מורכבת

מטי צרפתי הרכבי: זה לא העיקר אבל

מירב כהן: זה לא העיקר, אבל זה מראה לך במה הם נאחזים

מירב כהן:  זו שטות, נו

מנדי בלוי: חברת הכנסת, אנחנו לא ממשלת ישראל

מירב כהן: לא, אני לא הפניתי את זה אליך, אני אומרת את זה לפרוטוקול

מנדי בלוי: לא, אבל זה לא קשור

מנדי בלוי:  את הכרטיסים אנחנו מדפיסים

מנדי בלוי:  דפוס בארי הוא הדפוס היחיד במדינת ישראל שמדפיס כרטיסים

מנדי בלוי:  אין דפוס אחר במדינת ישראל

מנדי בלוי:  ואני חושב שזה גם הייתה חוצפה מצידנו אם היינו פונים לדפוס אחר

מירב כהן: לא, זה בסדר גמור

מירב כהן:  אפשר לשפות את דפוס בארי ולהגיד אנחנו צריכים להביא לאנשים אוכל, מזון

מירב כהן:  אנשים רעבים ואין להם מענה

מירב כהן:  ואנחנו רגע מדפיסים בדפוס אחר

מירב כהן:  אין בעיה, תשפו את דפוס בארי, מגיע לדפוס בארי את כל הכסף שבעולם

מירב כהן:  מה זה קשור? אנשים לא יקבלו אוכל בגלל זה? נו, באמת

מטי צרפתי הרכבי: ובכל זאת אני מחזקת את ה-ח' בחב"ד

מטי צרפתי הרכבי:  אני מחזקת את האות ח' בחב"ד, על החסד

מירב כהן: בהחלט, עבודה יפה

מנדי בלוי: כ-160,000 או 170,000 שמות שכבר חולקו ה-170,000 האלה

מירב כהן: טוב, אנחנו צריכים לסיים רק

מירב כהן:  אז בבקשה תסכם את דבריך אם יש לך עוד משהו חשוב

מנדי בלוי: אני סיימתי

מירב כהן: תודה רבה

מירב כהן:  תודה רבה על העבודה ועל הדיווח

מטי צרפתי הרכבי: אולי לפרוטוקול

מטי צרפתי הרכבי:  העובדה שצוין כאן ש-400 מיליון שקלים אינם כספים קואליציוניים ואינם בבסיס התקציב, אצלי מדליק נורה אדומה שיש עוד כספים פוליטיים שלא מוגדרים לא ככאלה ולא ככאלה

מטי צרפתי הרכבי:  פה זה 400 מיליון, אני לא יודעת באיזה עוד מקומות זה נמצא

מטי צרפתי הרכבי:  זה כספים שהם מתחת לרדאר מבחינת הצביעה שלהם

מטי צרפתי הרכבי:  בדיוק באיזה תקן הם נמצאים? אולי משרד האוצר יגיד

מטי צרפתי הרכבי:  אבל באיזה תקן הם נמצאים? כי אנחנו יודעים להגיד אוקיי, כספים קואליציוניים 14 מיליארד בשנתיים, שזה פי 7 ממה שהיה מקובל עד שנה שעברה, כספים קואליציוניים

מטי צרפתי הרכבי:  בסיס תקציב, בסיס תקציב

מטי צרפתי הרכבי:  פתאום אני למדה שיש כאן עוד 400 מיליון שלא ברור לי באיזה צבע הם

מטי צרפתי הרכבי:  שזה עצמו גם מלמד על אי תקינות ניהולית וביצועית, אני לא יודעת איך לקרוא לזה אפילו

מירב כהן: אז אני רוצה רגע לסכם את הדיון

מירב כהן:  בקי, אהובתי, משפט אחרון לך ואז אני מסכמת

בקי כהן קשת: תודה רבה

בקי כהן קשת:  רציתי לציין לגבי הביטוח הלאומי שהתחלנו לדבר איתם על מיצוי הזכויות ואנחנו מאוד מקווים שהם יעזרו קצת

בקי כהן קשת:  לא במקום זה שמשרד הפנים צריך לתת, אבל לפחות ביטוח לאומי אולי יוכלו לעזור לנו על מנת להנגיש טפסים, על מנת שיותר אנשים כן יצליחו לקבל מהכסף שעדיין לא נוצל

מירב כהן: כן, תודה

מירב כהן:  אז אני אסכם

מירב כהן:  חברתי מטי, אם תרצי להוסיף משהו לדברי הסיכום שלי את מוזמנת

מירב כהן:  קודם כל אני מסכמת את הדיון הזה עם תחושה גדולה של בלגן

מירב כהן:  ולמה זה מתסכל? כי יש פה כסף גדול

מירב כהן:  כן הקצו לזה כסף גדול

מירב כהן:  משלם המיסים כן אמר אמירה אני רוצה לעזור לאנשים שאין להם אוכל

מירב כהן:  אבל הבלגן הארגוני גורם לכך שהכסף הגדול הזה מתבזבז והתוצאה היא עגומה, על אף הכספים הגדולים שמוקצים לעניין

מירב כהן:       כל התהליך שהבטיחו לנו לעשות את זה בצורה מסודרת לא קרה

מירב כהן:  אני מרגישה שעבדו עלינו

מירב כהן:  שאמרו עכשיו אנחנו עושים את זה חד פעמי מבולגן, אבל אנחנו נבוא ונסדיר את זה ונעלה את זה על דרך המלך – זה לא קרה

מירב כהן:  לא נבחנו הקריטריונים שיוודאו שבאמת זה יגיע למי שזקוק לזה

מירב כהן:  לא נבחן התהליך שיגרום לכך שזה לא יהיה סיוע חד פעמי, אלא משהו מתמשך שבאמת יעזור לאנשים שנמצאים באי ביטחון תזונתי לשנות את אורח חייהם, כך שהם יוכלו להיות בדרך בטוחה

מירב כהן:  לא עשינו את הדבר הזה

מירב כהן:  איך מוציאים אותם ממעגל העוני? איך מוציאים אותם ממציאות שהם רעבים? לא נתנו להם את הכלים האלה

מירב כהן:  ואנחנו רק הסתפקנו בלתת צ'ק על בסיסו עם שם של שר למטה, הנה קח תופינים לחג וזהו

מירב כהן:  וזה לא פותר בעיה, זה אפילו מחמיר אותה

מירב כהן:  וזה לא בסדר

מירב כהן:       לכן אנחנו לא נרפה

מירב כהן:  אנחנו נעשה עוד דיון בעוד מספר שבועות, נגיד שלושה שבועות או חודש ונראה באמת מה התוכנית לשנת 2024

מירב כהן:  יש פה הרבה מאוד כספים, 2024 זה עוד 600 מיליון שקלים, זה כסף גדול שיכול לעשות שינוי גדול

מירב כהן:       אני גם רוצה לומר עוד אמירה ברמה הערכית

מירב כהן:  יש בהתנהלות פה פגיעה מאוד קשה גם בסולידריות שלנו כחברה

מירב כהן:  כי שחס וחלילה לא תצא מכאן אמירה שאנחנו נגד לבוא ולתת למשפחות עם הרבה ילדים

מירב כהן:  זה בסדר גמור, כל משפחה שצריכה עזרה צריכה לקבל אותה

מירב כהן:  זה לא מעניין אותי אם יש לה ילד אחד או שלושה ילדים או חמישה ילדים

מירב כהן:  אבל לא יכול להיות שמסתכלים רק על זה

מירב כהן:  למה לא להסתכל על שורד השואה? למה לא להסתכל על האם החד הורית? למה לא להסתכל על עוד אנשים שקשה להם והם לא משפחות חד הוריות? למה לבנות מסלול אוטומטי שעוזר רק לקבוצה מסוימת? אנחנו לא נגד אף אחד, אנחנו בעד

מירב כהן:  אבל המנגנון הזה, שכל עם ישראל רואה אותו, הוא יוצר קיטוב פנימי

מירב כהן:  יוצר תחושה של מיאוס וחוסר הוגנות

מירב כהן:  ויש בזה נזק מאוד גדול

מירב כהן:  נזק מאוד גדול

מירב כהן:  והלוואי ונוכל לעשות את זה בצורה מסודרת, נקייה

מירב כהן:  שתשדר גם מסר שאנחנו פה לעזור לכל מי שרעב

מירב כהן:  ולצערי זה לא המסר שיוצא מכאן

מירב כהן:       אז אנחנו נכנס את הוועדה הזאת שוב בעוד גג חודש ונראה האם איזה שהוא תהליך קרה

מירב כהן:  ואני מקווה שמשרד הפנים יבוא ולא יבזה את הכנסת וייתן תשובות

מירב כהן:  כי מוטלת עליו אחריות מאוד גדולה

מירב כהן:  וזה שהם לא מספקים תשובות לציבור, זו לא הקופה הפרטית שלהם

מירב כהן:  הם צריכים לתת פה דין וחשבון לציבור

מירב כהן:  וזה מבזה את הכנסת שהם אפילו לא טרחו להגיע ושלחו תשובות לקוניות חמש דקות לפני הדיון

מטי צרפתי הרכבי: אני רוצה לברך על זה שההורים שלי לא בחיים ולא רואים את החרפה הזאת

מטי צרפתי הרכבי:  הבוקר הזה אני ממש מתביישת בהיעדר הסולידריות לכל חלש באשר הוא חלש

מירב כהן: בדברים האלה אנחנו ננעל את הדיון

מירב כהן:  תודה